pythainlp/thai-wiki-dataset-v4 huggingface dataset:
กันต์ธีร์ ปิติธัญ

กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 เป็นอดีตสมาชิกในกลุ่ม จี-จูเนียร์ รุ่น 2 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 เข้ารอบเป็นตัวแทนภาคใต้ และได้เป็น 8 คนสุดท้าย โดยได้หมายเลข 5 เป็นหมายเลขประจำตัว และได้รับตำแหน่งรองชนะเลิศอันดับ 2 
ประวัติ.
ซีดี กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 ที่ตำบลธนู อำเภออุทัย จังหวัดพระนครศรีอยุธยา จบชั้นมัธยมศึกษาตอนต้นจาก โรงเรียนอยุธยาวิทยาลัย จังหวัดพระนครศรีอยุธยา (เป็นนักเรียนเก่ารุ่น 107) และจบชั้นมัธยมศึกษาตอนปลายจาก โรงเรียนสาธิตมหาวิทยาลัยศรีนครินทรวิโรฒ ประสานมิตร เอกดุริยางค์ (สาย Voice) ปัจจุบันศึกษาที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์ ซีดีมีความสามารถในด้านการเต้นได้หลายสไตล์ ซีดี ผ่านการคัดเลือกในโครงการ G-Junior รุ่นที่ 2 ซึ่งเป็นโครงการฝึกหัดศิลปินหน้าใหม่ของบริษัท จีเอ็มเอ็ม แกรมมี่ ซึ่งได้หมายเลข G-Jr 9 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้าย โดยได้หมายเลข 5 เป็นหมายเลขประจำตัว และได้รับตำแหน่งรองชนะเลิศอันดับ 2 
กันต์ธีร์เป็นศิลปินและนักแสดงอิสระ มีผลงานเด่นคือ "บิ๊ก" 1 ใน 7 ทรชน จากเรื่อง ล่า เวอร์ชัน หมิว ลลิตา พ.ศ. 2561 ซีดีได้เข้าร่วมประกวดในรายการ The Rapper ทาง ช่องเวิร์คพอยท์ กันต์ธีร์ จับได้ใบแดงในการคัดเลือกทหารกองเกินประจำ ปี 2562 และเข้ากรมฝึกทหารเกณฑ์รับราชการทหารกองประจำการสังกัด มณฑลทหารบกที่ ๑๑ เป็นเวลา 2 ปี ปัจจุบันปลดประจำการแล้ว
ณพัทร์พล จรรยาศิริกุล

ณพัทร์พล จรรยาศิริกุล หรือ เต้ เดอะสตาร์ (ชื่อเก่า : ธีระ จรรยาศิริกุล,ธีธัช จรรยาศิริกุล) มีชื่อเสียงมาก่อนหน้านี้ในการประกวด เคพีเอ็น อวอร์ด ครั้งที่ 22 (2555) และได้รับชื่อเสียงเป็นที่รู้จักมากขึ้นในรายการประกวด เดอะสตาร์ ค้นฟ้าคว้าดาว ปี 10 
ประวัติ.
เต้ ณพัทร์พล เกิดวันที่ 3 เมษายน พ.ศ. 2533 ที่ตำบลในเวียง อำเภอเมือง จังหวัดน่าน เคยผ่านการประกวดการเป็น 10 คนสุดท้ายจาก เคพีเอ็น อวอร์ด ครั้งที่ 22 ได้หมายเลขประจำตัว KPN8 แต่ก็ยังไม่หยุดล่าฝันได้มาประกวด เดอะสตาร์ ค้นฟ้าคว้าดาว ปี 10 และคว้าตำแหน่งรองแชมป์เดอะสตาร์ในปีที่ 10 หมายเลขประจำตัว หมายเลข 1 
ปัจจุบันเป็นนักร้องนำ วง FLASHBACK
สุธน บู่สามสาย

สุธน บู่สามสาย (29 มีนาคม พ.ศ. 2532) ชื่อเล่น ตั้ม หรือ ตั้ม เดอะสตาร์ 10 เป็นที่รู้จักจากการประกวดเป็นรายการ เดอะสตาร์ ค้นฟ้าคว้าดาว ปี 10 และเป็นนักร้องในสังกัดด้วย
ประวัติ.
ตั้ม สุธน เกิดที่ กรุงเทพมหานคร เป็นบุตรชายของครอบครัว มีพี่น้องทั้งหมด 3 คน พี่สาว 1 คน และน้องชาย 1 คน โดยเป็นบุตรคนกลาง จบการศึกษาระดับปริญญาตรี มหาวิทยาลัยเทคโนโลยีราชมงคลพระนคร ปัจจุบันเป็นนักร้องชาวไทยเชื้อสายจีน
ไพรซ์ออฟเฟม

ไพรซ์ออฟเฟม  เป็นเพลงที่บันทึกเสียงโดย นักร้องชาวอเมริกัน ไมเคิล แจ็กสัน ได้มีการวางแผนว่าจะเป็นธีมของเชิงพาณิชย์เป๊ปซี่ แต่ได้ถูกแทนที่ด้วยเวอร์ชันแก้ไขของ "Bad" เพลงนี้ได้วางจำหน่ายอยู่ในอัลบั้ม "Bad 25"
อนาเธอร์พาร์ตออฟมี

อนาเธอร์พาร์ตออฟมี  เป็นเพลงของศิลปินชาวอเมริกัน ไมเคิล แจ็กสัน แต่งโดยไมเคิล แจ็กสัน โปรดิวซ์โดยควินซี โจนส์ร่วมกับแจ็กสัน วางจำหน่ายเป็นซิงเกิลในวันที่ 11 กรกฎาคม ค.ศ. 1988 สำหรับอัลบั้มสตูดิโอชุดที่เจ็ด "แบด" (1987) เพลงนี้เป็นจุดเด่นดั้งเดิมในภาพยนตร์ 3 มิติของแจ็กสัน กัปตันอีโอ เป็นเพลงที่หกในอัลบั้ม เพลงนี้ยังปรากฏเป็นบทเพลงเต้นรำและเพลงระดับสำหรับการแก้ไขในภายหลังของวิดีโอเกม Moonwalker ของไมเคิล แจ็กสันด้วย
เช่นเดียวกับเพลงอื่น ๆ ก่อนหน้าในอาชีพของเขาอย่างเช่น "Can You Feel It" และ "วีอาร์เดอะเวิลด์" เนื้อเพลงนี้เน้นที่ความสามัคคีทั่วโลก ความรักและความเป็นอันหนึ่งอันเดียวกัน
เพลงนี้ยังให้ความสำคัญในตัวอย่างของภาพยนตร์ มูนวอคเกอร์ ดิ้นมหัศจรรย์ ของแจ็กสันในปี ค.ศ 1988
เพลงยังเป็นจุดเด่นในเรื่อง คู่ใหญ่ฟัดเต็มสปีด ภาพยนตร์แอคชั่นในปี ค.ศ 1998 จาก Brett Ratner โดยคาแร็กเตอร์ของ Chris Tucker นักสืบเจมส์ คาร์เตอร์ สามารถเห็นได้จากการเต้นในเวลาสั้น ๆ ในภาพยนตร์
ชาร์ต.
<templatestyles src="Col-begin/styles.css"/>
กรองทอง รัชตะวรรณ

กรองทอง รัชตะวรรณ ชื่อเล่น ปู (เกิด 20 กันยายน พ.ศ. 2509) เป็นนักแสดงและนักแต่งเพลงชาวไทย เข้าวงการด้วยการประกวด มิสไทยแลนด์เวิลด์ ปี 2530 ได้ รอง 1 ส่วนหนึ่งเพราะมีส่วนสูงถึง 170 เซนติเมตร ซึ่งจัดว่าสูงมากสำหรับนางงามยุคนั้น จากนั้นก็แสดงแสดงละครทางสถานีโทรทัศน์สีกองทัพบกช่อง 7 เป็นส่วนใหญ่
ออย์เซอร์บียอมีลามาที

ออย์เซอร์บียอมีลามาที  แปลว่า โอ้เซอร์เบีย มาตุภูมิของฉัน, เป็นเพลงปลุกใจของเซอร์เบีย โดยมีภูมิหลังมาจากเพลงพื้นเมือง แต่ได้มีการปรับแก้บางส่วนเมื่อ ค.ศ. 1909 โดย วลาดเมียร์ เบอร์ซาก
จูโน (ยานอวกาศ)

ยานอวกาศจูโน  เป็นภารกิจเขตแดนใหม่ของนาซา ไปยังดาวพฤหัสบดี จูโนถูกปล่อยขึ้นจากสถานีกองทัพอากาศเคปคานาเวอเรล เมื่อวันที่ 5 สิงหาคม ค.ศ. 2011 และจะไปถึงจุดหมายในวันที่ 4 กรกฎาคม ค.ศ. 2016 โดยมีรูปแบบการโคจรอยู่ในวงโคจรขั้วโลก เพื่อศึกษาองค์ประกอบของดาวพฤหัสบดี, สนามแรงโน้มถ่วง, สนามแม่เหล็ก และแม็กนีโตสเฟียร์ขั้วโลก ศึกษาจุดกำเนิดของดาวรวมถึงค้นหาคำตอบว่าดาวพฤหัสบดีที่มีแกนหินหรือไม่ ปริมาณน้ำในชั้นบรรยากาศที่ลึกลงไป การกระจายมวลและความเร็วลมในบรรยากาศชั้นลึกที่เชื่อว่าจะมีความเร็วลมสูงสุด 618 กิโลเมตรต่อชั่วโมง (384 ไมล์ต่อชั่วโมง)
จูโนเป็นยานอวกาศลำที่สองที่โคจรรอบดาวพฤหัสบดีต่อจากยานอวกาศกาลิเลโอที่โคจรระหว่างปี ค.ศ. 1995 - 2003
ตัวยานอวกาศใช้แผงพลังงานแสงอาทิตย์เป็นแหล่งพลังงานซึ่งมักจะใช้ในดาวเทียมที่โคจรรอบวงโคจรโลกและภารกิจในระบบสุริยจักรวาลชั้นใน ในขณะที่ภารกิจในระบบสุริยจักรวาลชั้นนอกมักจะใช้ radioisotope thermoelectric generators เป็นแหล่งพลังงาน อย่างไรแผงพลังแสงอาทิตย์ทั้งสามแผงที่ทำหน้าที่เป็นปีกไปในตัวจะมีหน้าที่เป็นทั้งตัวสร้างสมดุลของตัวยานและแหล่งพลังงาน
ชื่อยานอวกาศนั้นตั้งตามเทพปกรณัมกรีก ตามตำนานเล่าว่าเทพจูปิเตอร์ได้ซ่อนความผิดของตนไว้ภายใต้เมฆหมอก แต่จูโนชายาของจูปิเตอร์สามารถแหวกม่านหมอกนั้นและเห็นตัวตนที่แท้จริงของจูปิเตอร์ แต่อย่างไรก็ตามนาซาได้ระบุถึงชื่อเต็มของจูโนเป็นภาษาอังกฤษว่า "JUpiter Near-polar Orbiter"
ข้อมูลภารกิจ.
ยานอวกาศจูโนได้เดินทางจากโลกไปยังดาวพฤหัสบดีโดยใช้เวลานานถึง 5 ปี และเดินทางถึงจุดหมายในเช้าวันที่ 5 กรกฎาคม ค.ศ. 2016 ตามเวลาในประเทศไทย ยานอวกาศได้เดินทางเป็นระยะทางประมาณ 2.8 พันล้านกิโลเมตร (18.7 หน่วยดาราศาสตร์ หรือ 1.74 พันล้านไมล์) และจะโคจรรอบดาวพฤหัสบดี 37 รอบในระยะเวลา 20 เดือน
ระยะเวลาการปล่อย.
Atlas V (AV-029) ได้ใช้เครื่องยนต์หลัก RD-180 ที่ได้รับการออกแบบจากรัสเซีย ที่ขับเคลื่อนโดย น้ำมันก๊าด และออกซิเจนเหลว
การเดินทางไปดาวพฤหัสบดีจะใช้เวลา 5 ปี ซึ่งรวมถึงการบินผ่านโลกในวันที่ 10 ตุลาคม ค.ศ. 2013 ต่อมาในวันที่ 12 สิงหาคม ค.ศ. 2013 จูโนเดินทางได้ครึ่งหนึ่งของการเดินทางไปยังดาวพฤหัสบดี เมื่อไปถึงระบบดาวพฤหัสบดี จูโนจะได้เดินทางไปประมาณ 19 AU
สถานีรถไฟหลักแฟรงก์เฟิร์ต

สถานีรถไฟหลักแฟรงก์เฟิร์ต (ไมน์)  เป็นสถานีรถไฟแห่งหลักที่มีผู้โดยสารมากที่สุดในเมืองแฟรงก์เฟิร์ต (ฟรังค์ฟวร์ทอัมไมน์) ประเทศเยอรมนี มีผู้โดยสารกว่า 350,000 คนต่อวัน จัดเป็นสถานีรถไฟที่มีผู้โดยสารมากที่สุดเป็นอันดับสองในประเทศเยอรมนี
สถานีรถไฟหลักแฟรงก์เฟิร์ตมีรางจำนวน 120 ราง ประกอบด้วย 24 ชานชาลาสำหรับรถไฟทางไกล 4 ชานชาลาสำหรับรถไฟเร็วเขตแม่น้ำไรน์ และ 4 ชานชาลาสำหรับรถไฟใต้ดิน มีขบวนรถไฟให้บริการรวม 632 ขบวนต่อวัน เปิดใช้งานในวันที่ 18 สิงหาคม ค.ศ. 1888
สถานีรถไฟหลักโคโลญ

สถานีรถไฟหลักโคโลญ  เป็นสถานีรถไฟแห่งหลักในเมืองโคโลญ รัฐนอร์ทไรน์-เว็สท์ฟาเลิน ประเทศเยอรมนี เป็นสถานีที่เชื่อมต่อกับรถไฟสำคัญต่าง ๆ เช่น อีเซเอ, ตาลิส, ยูโรสตาร์ เป็นต้น โดยสถานีนี้เป็นสถานีปลายทางของรถไฟความเร็วสูงสายแฟรงก์เฟิร์ต–โคโลญ มีผู้โดยสารเฉลี่ยรวม 280,000 คนต่อวัน ทำให้เป็นสถานีรถไฟที่มีผู้โดยสารมากเป็นอันดับที่ 5 ของประเทศ
สถานีรถไฟหลักโคโลญมีจำนวน 9 ชานชาลา สำหรับรถไฟทางไกล 2 ชานชาลาสำหรับเอ็ส-บาน และ 2 ชานชาลาสำหรับอู-บาน จำนวนรถไฟ 1,230 ขบวนต่อวัน
เครื่องหมายบวกและลบ

เครื่องหมายบวกและลบ (+ และ −) คือสัญลักษณ์คณิตศาสตร์ที่ใช้แสดงเครื่องหมายแสดงความเป็นบวกหรือลบ เช่นเดียวกับการดำเนินการบวกและลบ
เครื่องหมายบวก.
เครื่องหมายบวก (+) เป็นตัวดำเนินการทวิภาคที่บ่งบอกการบวก เช่น 2 + 3 = 5 เครื่องหมายนี้เป็นตัวดำเนินการเอกภาคที่ทำให้ตัวดำเนินการไม่เปลี่ยน (+"x" มีความหมายเหมือนกับ "x") สัญลักษณ์นี้ใช้เน้นความเป็นบวกของจำนวน โดยเฉพาะเมื่อแสดงความแตกต่างกับจำนวนลบ (+5 กับ −5)
สัญลักษณ์บวกใช้บ่งบอกการดำเนินการอื่น ๆ ได้อีกหลายการดำเนินการ ขึ้นกับระบบคณิตศาสตร์ที่พิจารณา โครงสร้างทางพีชคณิตหลายโครงสร้างมีการดำเนินการที่เรียกว่า หรือเทียบเท่าการบวก ข้อตกลงสากลกำหนดให้ใช้สัญลักษณ์บวกแทนการดำเนินการสลับที่ นอกจากนี้ สัญลักษณ์บวกใช้ได้กับการดำเนินการต่าง ๆ จำนวนมาก บวกหมายถึง:
ได้
เครื่องหมายลบ.
เครื่องหมายลบ (−) ใช้ได้สามลักษณะในคณิตศาสตร์:
หนังสือเรียนในสหรัฐอเมริกาให้อ่าน −"x" เป็น "จำนวนตรงข้ามของ "x"" หรือแม้แต่ "ตัวผกผันการบวกของ "x"" เพื่อหลีกเลี่ยงการเข้าใจผิดว่า −"x" ต้องเป็นจำนวนเต็มลบ
บางบริบทต้องใช้สัญลักษณ์ต่าง ๆ กันเพื่อบ่งบอกถึงความหมายเหล่านี้ เช่นในภาษาโปรแกรม APL เครื่องหมายลบที่ยกขึ้นใช้แทนจำนวนลบ (เช่น 2 − 5 ได้ −3) แต่การใช้เช่นนี้พบได้ยาก
ในคณิตศาสตร์และภาษาโปรแกรมส่วนใหญ่ กฎลำดับการดำเนินการหมายความว่า −52 เท่ากับ −25 เลขชี้กำลังมีความสำคัญมากกว่าตัวดำเนินการลบแบบเอกภาค ที่สำคัญกว่าการคูณหรือการหาร อย่างไรก็ตามในภาษาโปรแกรมบางภาษาและไมโครซอฟท์ เอกซ์เซล ตัวดำเนินการเอกภาคสำคัญที่สุด ดังนั้น −5^2 คือ 25 แต่ 0−5^2 คือ −25
อิฟไอแคนดรีม

อิฟไอแคนดรีม  เป็นเพลงที่มีชื่อเสียงโดย เอลวิส เพรสลีย์ แต่งโดย Walter Earl Brown บันทึกเสียงโดยเพรสลีย์ ในเดือนมิถุนายน ค.ศ. 1968 และวางจำหน่ายในวันที่ 5 พฤศจิกายน ค.ศ. 1968
มูดีบลู (เพลง)

มูดีบลูส์  เป็นเพลงที่มีชื่อเสียงโดย เอลวิส เพรสลีย์ แต่งโดย มาร์ค เจมส์ กลายเป็นเพลงเพรสลีย์เป็นครั้งสุดท้ายที่ฮิตอันดับที่ 1 ในชีวิตของเขา ท็อปในชาร์ตบิลบอร์ด Hot Country Songs ในเดือนกุมภาพันธ์ ค.ศ. 1977 "Moody Blue" ยังติดอันดับที่ 31 ของบิลบอร์ดฮอต 100
เพลงนี้บันทึกเสียงในเดือนกุมภาพันธ์ ค.ศ. 1976 ในห้องพักจังเกิลบ้านเกรซแลนด์ของเพรสลีย์ เป็นเพียงครั้งเดียวที่เอลวิสร้องเพลงอย่างครบถ้วนในวันที่ 21 กุมภาพันธ์ ค.ศ. 1977 ในคอนเสิร์ตที่ชาร์ลอตต์ ,รัฐนอร์ทแคโรไลนา เขาได้พยายามที่จะทำเพลงเมื่อ 20 กุมภาพันธ์ในสถานที่เดียวกัน แต่เผยให้เห็นกลุ่มที่เขาลืมสนิทเพลง เขากลับมาในวันที่ 21 กุมภาพันธ์เอกสารนำที่อยู่ในมือ และร้องเพลงด้วยดวงตาของเขาที่ติดเนื้อเพลง รุ่นที่สมบูรณ์ได้รับการวางจำหน่ายครั้งแรกในการค้าของเถื่อนโดย Fort Baxter label ในปี ค.ศ. 1995
สถานีรถไฟหลักบ็อน

สถานีรถไฟหลักบ็อน  เป็นสถานีรถไฟหลักที่ตั้งอยู่ฝั่งซ้ายของแม่น้ำไรน์ เมืองบ็อน รัฐนอร์ทไรน์-เว็สท์ฟาเลิน ประเทศเยอรมนี เป็นจุดเชื่อมการขนส่งในบ็อน ระหว่างรถไฟทางไกลด็อยท์เชอบาน รถโดยสารประจำทาง รถราง และอู-บาน (รถไฟขนาดเบา) เปิดใช้งานวันที่ 22 เมษายน ค.ศ. 1885
นางงามจักรวาล 1961

นางงามจักรวาล 1961  เป็นการจัดการประกวดนางงามจักรวาลครั้งที่ 10 จัดเมื่อวันที่ 15 กรกฎาคม พ.ศ. 2504 ณ ไมแอมีบีช รัฐฟลอริดา สหรัฐอเมริกา ในปีนี้มีผู้เข้าประกวด 48 คน จากทั่วโลก โดยมี ลินดา เบเมนต์ นางงามจักรวาล 1960 เป็นผู้มอบมงกุฏให้กับ มาร์ลีน ชมิดท์ สาวงามจากประเทศเยอรมนี ครองตำแหน่งนางงามจักรวาลในปีนี้
ผู้เข้าประกวด.
มี 48 ผู้เข้าประกวด ดังต่อไปนี้
<templatestyles src="Col-begin/styles.css"/>
ตำบลหนองบัวสะอาด

หนองบัวสะอาด เป็นตำบลหนึ่งในอำเภอบัวใหญ่ จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลหนองบัวสะอาด ซึ่งครอบคลุมพื้นที่ทั้งหมดของตำบล
ที่ตั้งและอาณาเขต.
ตำบลหนองบัวสะอาด ตั้งอยู่ทิศเหนือของจังหวัดนครราชสีมา ระยะทางห่างจากศาลากลางจังหวัดประมาณ 122 กิโลเมตร และห่างจากที่ว่าการอำเภอบัวใหญ่ 15 กิโลเมตร มีพื้นที่ประมาณ 46.40 ตารางกิโลเมตร หรือ 30,183 ไร่ มีอาณาเขตติดต่อ ดังนี้
ประวัติ.
ตำบลหนองบัวสะอาด เดิมขึ้นอยู่กับตำบลแก้งสนามนาง (ตำบลแก้งสนามนางในปัจจุบันขึ้นอยู่กับอำเภอแก้งสนามนาง)
เกาะปาก

ปาก ([pâːɡ]) เป็นเกาะในประเทศโครเอเชีย ทางทิศเหนือของทะเลเอเดรียติก เป็นเกาะใหญ่เป็นอันดับ 5 ของโครเอเชีย และเป็นเกาะหนึ่งที่มีชายฝั่งยาวที่สุด จากการสำรวจประชากรในปี ค.ศ. 2001 เกาะมีประชากร 7,969 คน มีเมืองชื่อเดียวกันตั้งอยู่บนชายฝั่งด้านตะวันออกของเกาะ
เปรียบ อิน

เปรียบ อิน (Preap In) เป็นนักการเมืองชาวกัมพูชาที่มีบทบาทหลังได้รับเอกราชจากฝรั่งเศส อินเป็นนักการเมืองฝ่ายขวาในกลุ่มเขมรเสรีที่ต่อต้านพระนโรดม สีหนุ เขาเป็นที่รู้จักการพยายามก่อรัฐประหารใน พ.ศ. 2506 ซึ่งถูกจับได้และถูกตัดสินประหารชีวิต
อินเกิดเมื่อ พ.ศ. 2481 ที่จังหวัดกำปอด ในครอบครัวชาวนา และมีศักดิ์เป็นหลานของอิน ตัม เขาศึกษาทางด้านวิศวกรรมในพนมเปญ เขาเป็นสมาชิกพรรคประชาธิปไตย ซึ่งเป็นพรรคในยุคก่อนได้รับเอกราช ก่อนจะถูกยุบรวมเข้าในพรรคสังคมของพระนโรดมสีหนุ หลังจากนั้น เขาเข้าร่วมกับขบวนการเขมรเสรี ซึ่งเป็นกลุ่มต่อต้านคอมมิวนิสต์และต่อต้านราชวงศ์ นำโดย เซิง งอกทัญ พื้นที่ปฏิบัติการของเขมรเสรีอยู่ตามชายแดนไทยและเวียดนามใต้ 
อินถูกกล่าวหาเกี่ยวข้องกับการวางแผนก่อรัฐประหาร ซึ่งเป็นส่วนหนึ่งในการกดดันเขมรเสรีของพระนโรดม สีหนุ อินและ ไซง์ ซาน ถูกจับที่จังหวัดตาแก้วเมื่อ 19 พฤศจิกายน พ.ศ. 2506 หลังจากนั้นถูกนำตัวมายังพนมเปญ และถูกจับขังกรงในที่สาธารณะ ต่อมา ซานถูกปล่อยตัว และนำตัวไปยังสมัชชาแห่งชาติเพื่อสารภาพว่าเขมรเสรีเป็นองค์กรที่ได้รับการสนับสนุนจากซีไอเอ และมีเป้าหมายเพื่อล้มล้างราชบัลลังก์ของพระนโรดม สีหนุ พระนโรดม สีหนุได้ให้สมาชิกสมัชชาตัดสินชะตากรรมของอิน ซึ่งในที่สุด ตัดสินให้ประหารชีวิต 
การประหารชีวิตโดยการยิงเป้าเกิดขึ้นที่จังหวัดกำปงสะปือในเดือนมกราคม พ.ศ. 2507 การประหารชีวิตถูกบันทึกไว้เป็นภาพยนตร์มีความยาวประมาณ 15 นาที และมีการฉายตามโรงหนังในกัมพูชาเป็นเวลา 1 เดือน ทำให้เปรียบ อินเป็นที่จดจำในฐานะนักการเมืองฝ่ายตรงข้ามของพระนโรดม สีหนุ ฮุน เซน ได้นำภาพยนตร์การประหารชีวิตเปรียบ อินมาฉายอีกหลายครั้งเมื่อต้องการแสดงความไม่เห็นด้วยกับพระนโรดม สีหนุ
ลำโพงแดง

ลำโพงแดง ชื่อวิทยาศาสตร์: "Datura sanuinea" เป็นพืชในวงศ์ Solanaceae เป็นไม้พุ่ม ใบเป็นกระจุก กลีบดอกเชื่อมกันเป็นหลอด ดอกสีแดงอมส้มมีลายสีเหลือง ผลเป็นแบบกระเปาะแห้งแตกคล้ายรูปลูกข่าง พบตามป่าดิบเขาในพื้นที่สูง มีฤทธิ์หลอนประสาท
สถานีรถไฟหลักฮัมบวร์ค

สถานีรถไฟหลักฮัมบวร์ค  เป็นสถานีรถไฟหลักแห่งหนึ่งในเยอรมนี ตั้งอยู่ในเมืองฮัมบวร์ค เปิดให้บริการในปี ค.ศ. 1906 เพื่อทดแทนสถานีเดิม มีจำนวนผู้โดยสารเฉลี่ย 450,000 คนต่อวัน ทำให้เป็นสถานีรถไฟที่มีผู้โดยสารมากที่สุดในเยอรมนี และอันดับที่ 3 ของยุโรป รองจากการ์ดูว์นอร์และการ์เดอชัตแล–เลอาลในกรุงปารีส ประเทศฝรั่งเศส
สถานีนี้ใช้ชานชาลาเกาะกลาง จำนวน 6 ชานชาลา เป็นชุมทางรถไฟขนาดใหญ่ทางตอนเหนือของประเทศ สามารถเชื่อมต่อกับรถไฟใต้ดินฮัมบวร์คและรถไฟเร็วเขตเมืองฮัมบวร์คได้
ในปี ค.ศ. 2008 สถานีนี้มีรถไฟทางไกลกว่า 720 ขบวน และเอ็ส-บาน 982 ขบวนต่อวัน
สถานีรถไฟหลักเบรเมิน

สถานีรถไฟหลักเบรเมิน  เป็นสถานีรถไฟหลักในเมืองเบรเมิน ทางตอนเหนือของประเทศเยอรมนี เป็นสถานีที่มีความสำคัญในรัฐเบรเมิน เนื่องจากเป็นจุดผ่านของรถไฟไปยังเมืองเมืองใหญ่อื่น ๆ มีขบวนรถไฟ 510 ขบวนต่อวัน ผู้โดยสาร 100,000 คนต่อวัน มีจำนวน 9 ชานชาลาราง ติดตั้งระบบไฟฟ้าตั้งแต่ ค.ศ. 1964 โดยภายในสถานีเป็นศูนย์การค้าในตัว
หวอด

หวอด  คือ รังของปลาบางประเภท ที่มีลักษณะเป็นฟองอากาศลอยอยู่เหนือผิวน้ำ 
หวอด เกิดจากการที่มีปลาเพศผู้ใช้น้ำลายของตัวผสมรวมกับอากาศพ่นออกมาเป็นฟองอากาศมีลักษณะเป็นเม็ดกลม ๆ ใส จับตัวรวมกันเป็นกลุ่มหรือก้อนลอยอยู่เหนือผิวน้ำ โดยมักสร้างให้เกาะติดกับวัสดุต่าง ๆ ในน้ำ เช่น พืชน้ำชนิดต่าง ๆ เพื่อมิให้หวอดแตก หวอดถูกสร้างขึ้นมาเพื่อการขยายพันธุ์ ใช้เป็นรังของการวางไข่และเพาะฟักลูกปลา 
หวอด เมื่อถูกนำขึ้นมาจากน้ำสัมผัสกับอากาศจะไม่แตก ต่างกับฟองน้ำธรรมดา โดยปลาในวงศ์ปลากัด ปลากระดี่ (Osphronemidae) ขึ้นชื่ออย่างมากในการก่อหวอด เช่น ปลากัด ("Betta" spp.), ปลากระดี่ ("Trichopodus" spp.), ปลากริม ("Trichopsis" spp.) หรือปลากระดี่แคระ ("Trichogaster" spp.) ซึ่งขนาดของหวอดและขนาดของกลุ่มก้อนหวอดจะใหญ่-เล็กต่างกันไปตามชนิดของปลา เช่น หวอดของปลากระดี่เม็ดจะเล็กกว่าของปลากัด แต่จะมีขนาดกลุ่มก้อนใหญ่กว่า 
หวอด เป็นสถานที่ ๆ ปลาเพศผู้จะอมไข่ที่ปลาเพศเมียปล่อยออกมา และได้ฉีดน้ำเชื้อปฏิสนธิแล้ว นำไปพ่นติดไว้ เพื่อให้ไข่ได้รับออกซิเจนและไม่จมน้ำซึ่งทำให้ไข่เสียได้ เมื่อลูกปลาฟักเป็นตัว ในระยะเริ่มแรกลูกปลาตัวจะเล็กมากและช่วยเหลือตัวเองไม่ได้ แม้กระทั่งว่ายน้ำ หวอดก็จะเป็นที่ ๆ ให้ลูกปลาเกาะติดเพื่อไม่ให้จมน้ำตายได้
นอกจากปลาในวงศ์ปลากัด ปลากระดี่แล้ว ปลาจำพวกอื่นที่ใกล้เคียงกันก็มีพฤติกรรมในการสร้างหวอดเช่นเดียวกัน เช่น ปลาหมอตาล หรือปลาจูบ ที่จัดอยู่ในวงศ์ Helostomatidae เป็นต้น
นอกจากนี้แล้วก็ยังมีปลาจำพวกอื่นที่ไม่ได้ใกล้เคียงกับปลาในวงศ์ปลากัด ปลากระดี่ หรือปลาหมอตาล ก็มีพฤติกรรมในการสร้างหวอดเช่นเดียวกัน แต่จะมีลักษณะแตกต่างกันออกไป ได้แก่ ปลาในวงศ์ปลาช่อน (Channidae), ปลาไหลไฟฟ้า ในวงศ์ Gymnotidae, ปลาแพะ ในวงศ์ Callichthyidae, ปลาซันฟิช ในวงศ์ปลากะพงปากกว้าง (Centrarchidae), ปลาหมอสี ในวงศ์ Cichlidae เป็นต้น
สายซามอสคโวเรตสกายา

สายซามอสคโวเรตสกายา , ชื่อเดิม Gorkovsko-Zamoskvoretskaya  (สาย 2) เป็นเส้นทางรถไฟใต้ดินมอสโกสายที่ 2 เปิดใช้งานในปี ค.ศ. 1938 มีจำนวน 21 สถานี ระยะทาง ในแนวเหนือ-ใต้ การเดินทางตลอดเส้นทาง ใช้เวลา 55 นาที คิดเป็นความเร็วเฉลี่ย ส่วนใหญ่ของเส้นทางเป็นทางใต้ดิน และลอดใต้แม่น้ำมอสสกาวา
สายอาร์บัตสโค-โปครอฟสกายา

สายอาร์บัตสโค-โปครอฟสกายา  (สาย 3) เป็นหนึ่งในเส้นทางของรถไฟใต้ดินมอสโก กรุงมอสโก ประเทศรัสเซีย มีจำนวน 22 สถานี ระยะทาง ทำให้เป็นเส้นทางที่ยาวที่สุดในปัจจุบัน เส้นทางส่วนใหญ่เป็นทางใต้ดิน
สายฟีลิออฟสกายา

สายฟีลิออฟสกายา  หรือ สาย 4 เป็นเส้นทางของรถไฟใต้ดินมอสโก ในกรุงมอสโก เปิดให้บริการเป็นลำดับที่ 6 มีจำนวนสถานี 13 สถานี ระยะทาง 14.7 กิโลเมตร ส่วนใหญ่เป็นทางระดับดินและใต้ดิน
วนิดา แสงสุข

วนิดา แสงสุข หรือชื่อในการแสดงคือ นก เชิญยิ้ม ชื่อเล่น นก เกิดวันที่ 24 ตุลาคม พ.ศ. 2512 เป็นนักแสดงตลก นักแสดง และพิธีกรชาวไทย ในคณะตลกเชิญยิ้ม และเป็นภรรยาของ นายชิติสรรค์ ไชยเสนา (ชูษี เชิญยิ้ม) มีบุตรสาวด้วยกันหนึ่งคน คือ นางสาวชญาภา พงศ์สุภาชาคริต ชื่อเล่น บูม
เรื่องอื้อฉาวในวงการบันเทิง.
วันที่ 21 กรกฎาคม 2552 ถูกจับหลังซื้อกัญชายาไอซ์มาเสพ บริเวณข้างร้านเซเว่น อีเลฟเว่น ระหว่างซอยรามคำแหง 42-44 ถนนรามคำแหง แขวงหัวหมาก เขตบางกะปิ กรุงเทพฯ หลังติดต่อขอซื้อยาไอซ์จากนายสุรินทร์ หรือ ต้น สังข์ป้อม อายุ 22 ปี โดยตำรวจได้ของกลาง ยาไอซ์ 2.5 กรัม กัญชาแห้ง 1 ถุง กัญชาผงผสมยาสูบบรรจุในกล่องลูกอม 1 กล่อง กัญชายัดในมวนบุหรี่ 6 มวน และอุปกรณ์การเสพจำนวน 1 รายการ และ บอย ถกลเกียรติ ตัดสินใจ แบนงานในวงการ เป็นเวลา 6 เดือน
นก วนิดา ถูกจับเรื่องยาไอซ์ครั้งที่ 2 ที่อรัญประเทศ สระแก้ว หลังจากเดินทางไปเล่นการพนันในบ่อนที่ ปอยเปต กัมพูชา เธอสารภาพว่า เสียพนันไปกว่า 15,000 บาทจึงเครียดจัด ไปซื้อยาไอซ์และกัญชาแห้งเสพในบ่อน และนำติดตัวกลับมาด้วย ยอมรับว่าครั้งนี้คงไม่รอด ต้องติดคุกแน่นอน จากที่ครั้งก่อน เมื่อเดือนกรกฎาคม ปีที่แล้ว เธอถูกจับยาไอซ์ ศาลยังปรานี แค่ปรับ ส่วนโทษจำคุกให้รอลงอาญาไว้ 2 ปี และทางด้าน บอย ถกลเกียรติ ตัดสินใจ ถอดบทละครเพ็ญนี้เป็นการถาวร โดยเขียนบทว่า ขโมยของในบ้านของรัก และถูกรถชนเสียชีวิตขณะหนีตำรวจ
รางวัลภาพยนตร์ไทย ชมรมวิจารณ์บันเทิง ครั้งที่ 22

รางวัลภาพยนตร์ไทย ชมรมวิจารณ์บันเทิง ครั้งที่ 22 ประจำปี พ.ศ. 2556 จัดโดยชมรมวิจารณ์บันเทิง ประกาศผลและมอบรางวัล ในวันพุธที่ 26 มีนาคม พ.ศ. 2557 ณ ห้องมัฆวานรังสรรค์ สโมสรทหารบก กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เทศบาลตำบลโนนสูง (จังหวัดนครราชสีมา)

เทศบาลตำบลโนนสูง เป็นเทศบาลแห่งหนึ่งในอำเภอโนนสูง จังหวัดนครราชสีมา เป็นเทศบาลที่ตั้งที่ว่าการอำเภอโนนสูง และเป็นศูนย์กลางทางเศรษฐกิจของอำเภอ
ที่ตั้งและอาณาเขต.
เทศบาลตำบลโนนสูง ตั้งอยู่ห่างจากเทศบาลนครนครราชสีมาไปทางทิศตะวันออกเฉียงเหนือ ประมาณ 36 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ประชากร.
จำนวนประชากร ณ มกราคม พ.ศ. 2557
จำนวนทั้งสิ้น 9,868 คน แยกเป็นชาย 4,760 คน หญิง 5,108 คน
ศาสนา.
มีจำนวนวัด 4 วัด
ภัทรวดี ปิ่นทอง

หนูเล็ก ก่อนบ่ายฯ เป็นนักแสดงตลกหญิงชาวไทย เจ้าของวลีฮิต "ไม่เห็นจะยากเลย ก่าก๊ะ" จนติดปากติดหูผู้ชมละคร "สะใภ้เจ้าสัว" กันไปทั่วบ้านทั่วเมือง และอีกอันหนึ่งคือ "ไม่น่ารักเลยอ่ะ "จากละครแผนร้ายพ่ายรัก
ประวัติ.
หนูเล็ก ก่อนบ่ายฯ ชื่อจริงว่า ภัทรวดี ปิ่นทอง (ชื่อเดิม เพ็ญศรี ปิ่นทอง) เกิดที่อำเภอกระแสสินธุ์ จังหวัดสงขลา 
จบการศึกษาระดับประกาศนียบัตรวิชาชีพ (ปวช.) จากวิทยาลัยการอาชีพสมเด็จเจ้าพระโคะ อำเภอสทิงพระ จังหวัดสงขลา
จบการศึกษาระดับปริญญาตรี จากมหาวิทยาลัยราชภัฏจันทรเกษม 
หนูเล็กเป็นลูกคนสุดท้องจากพี่น้องทั้งหมด 8 คน ครอบครัวฐานะยากจน ทำให้เธอต้องส่งเสียตัวเองเรียนมหาวิทยาลัย โดยทำงานพาร์ทไทม์หลังจากเลิกเรียน ได้ค่าจ้างเป็นรายชั่วโมงละ 25 บาท รวมรายได้ต่อวันเฉลี่ยอยู่ที่วันละ 100 บาท เมื่อหักลบค่าเดินทาง 30 บาท เธอจะเหลือเงิน 70 บาทที่เก็บไว้กินไว้ใช้ ส่วนเงินกู้เรียนจะแบ่งไว้เป็นค่าหอพักที่ออกค่าใช้จ่ายคนละครึ่งกับเพื่อน
ส่วนจุดเริ่มต้นที่ได้เข้ามาร่วมเป็นส่วนหนึ่งของรายการ ก่อนบ่ายคลายเครียด นั้น หนูเล็ก เล่าว่า เริ่มจากการที่เธอเห็น เป็ด เชิญยิ้ม ประกาศเปิดรับสมัครค้นคว้าหาดาวตลกผ่านทางรายการทีวี ทำให้จุดประกายความฝันที่เธอชอบร้องเพลง ชอบด้านตลกมาตั้งแต่เด็ก ๆ และเธอก็ตัดสินใจเข้าร่วมประกวดโครงการดังกล่าว หนูเล็กเข้าสู่วงการโดยเป็นนักแสดงตลกหน้าใหม่จากการประกวดอะคาเดมี่ ของรายการก่อนบ่ายคลายเครียด หลังจากที่ได้เข้ามาร่วมสร้างเสียงหัวเราะจนกลายเป็น "หนูเล็ก ก่อนบ่ายฯ" ความสามารถของเธอก็เข้าตาผู้จัดละคร ทำให้มีงานเข้าต่อเนื่อง ทั้งเรื่อง แฝดนะยะ, ผมไม่อยากเป็นสายลับ, สะใภ้ไม่ไร้สักดินา นอกจากนี้ ยังมีโอกาสได้แสดงภาพยนตร์เรื่อง ยายสั่งมาใหญ่ และผู้ชายหลั่นล้า ซึ่งทั้งหมดนี้ เป็นผลจากการที่เธอเป็นคนขยัน มุ่งมั่น และตั้งใจกับทุกงานที่ได้รับ
ช่วงต้นเดือนเมษายน 2560 หนูเล็กประกาศแต่งงานกับแฟนหนุ่ม เอก เอกวุฒิ หลังจากคบหากันมานานกว่า 10 ปี ในวันที่ 5 พฤษภาคม 2560 ที่บ้านเกิดจังหวัดสงขลา โดยได้เดินทางไปถ่ายพรีเว็ดดิ้งที่จังหวัดอุดรธานี มีลูกชายด้วยกัน 1 คน ชื่อ วรภัทร จันทพันธ์ ชื่อเล่น น้องวิน เกินเมื่อวันที่ 9 มีนาคม พ.ศ. 2562
สถานีรถไฟท่าอากาศยานฟูกูโอกะ

สถานีรถไฟท่าอากาศยานฟูกูโอกะ (; โรมาจิ: "Fukuokakūkō-eki") เป็นสถานีรถไฟใต้ดินนครฟูกูโอกะ ในสายคูโก ตั้งอยู่ภายในท่าอากาศยานฟูกูโอกะ เมืองฟูกูโอกะ จังหวัดฟูกูโอกะ เกาะคีวชู ประเทศญี่ปุ่น สัญลักษณ์ประจำสถานีคือรูปเครื่องบินสีน้ำเงินและก้อนเมฆ
ประวัติ.
สถานีรถไฟท่าอากาศยานฟูกูโอกะ เปิดให้บริการวันที่ 3 มีนาคม ค.ศ. 1993
รูปแบบสถานี.
สถานีรถไฟท่าอากาศยานฟูกูโอกะ มีชานชาลาตั้งอยู่บนชั้นที่ 2 ของสถานี
สายคอลเซวายา

สายคอลเซวายา ("สายวงกลม",), (สาย 5) เป็นเส้นทางของรถไฟใต้ดินมอสโก กรุงมอสโก ก่อสร้างตั้งแต่ปี ค.ศ. 1950-1954 แนวเส้นทางเป็นเส้นทางวงกลม จึงมีผู้โดยสารมาก และเชื่อมต่อกับเส้นทางอื่น ๆ ได้มากขึ้นด้วย สถานีส่วนใหญ่บนเส้นทางมักมีสถาปัตยกรรมสวยงาม เช่น สถานี Komsomolskaya, Novoslobodskaya และ Kievskaya
สายตากันสโค-ครัสโนเปรสเนนสกายา

สายตากันสโค-ครัสโนเปรสเนนสกายา  (สาย 7) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเส้นทางที่มีผู้โดยสารมากที่สุด ก่อสร้างระหว่างปี ค.ศ. 1966-1975 และสร้างส่วนต่อขยายในปี ค.ศ. 2013 มีจำนวน 21 สถานี ผู้โดยสาร 1,370,200 คนต่อวัน
สายคาลีนินสกายา

สายคาลีนินสกายา  (สาย 8) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเพียงเส้นทางเดียวในระบบที่ถูกแบ่งเป็นสองส่วน มิได้เชื่อมต่อกัน แต่ในอนาคตมีโครงการที่จะเชื่อม 2 ส่วนเข้าด้วยกัน
สายเซียร์ปูคอฟสโค-ตีมีเรียเซฟสกายา

สายเซียร์ปูคอฟสโค-ตีมีเรียเซฟสกายา (, สาย 9) หรือเรียกกันว่า "สายสีเทา"  เป็นเส้นทางรถไฟใต้ดินมอสโก เปิดให้บริการในปี ค.ศ. 1983 ปัจจุบันมีระยะทาง 41.5 กิโลเมตร ทำให้เป็นเส้นทางที่ยาวเป็นอันดับสองในระบบ และเป็นอุโมงค์รถไฟฟ้าที่ยาวที่สุดเป็นอันดับ 4 ของโลก รองจากรถไฟใต้ดินกว่างโจว สาย 3 รถไฟใต้ดินปักกิ่ง สาย 10 และ รถไฟใต้ดินโซล สาย 5 เส้นทางนี้มีจำนวน 25 สถานี
สายลูย์บลินสโค-ดมีตรอฟสกายา

สายลูย์บลินสโค-ดมีตรอฟสกายา  (สาย 10) เป็นหนึ่งในเส้นทางของรถไฟใต้ดินมอสโก เปิดให้บริการครั้งแรกในปี ค.ศ. 1995 ในปัจจุบันมีระยะทาง 24.7 กิโลเมตร จำนวน 17 สถานี
สายคาคอฟสกายา

สายคาคอฟสกายา  (สาย 11) เป็นเส้นทางรถไฟใต้ดินมอสโก เปิดให้บริการในปี ค.ศ. 1969 เป็นเส้นทางที่มีระยะทางสั้นที่สุดในระบบ เพียง และมีเพียง 3 สถานีเท่านั้น
สายบูตอฟสกายา

สายบูตอฟสกายา  เป็นเส้นทางหนึ่งของรถไฟใต้ดินมอสโก มีระยะทาง เปิดให้บริการวันที่ 27 ธันวาคม ค.ศ. 2003 เป็นเส้นทางที่เปิดให้บริการล่าสุด นอกจากนี้ ยังเป็นเส้นทางเดียวในระบบที่ถูกจัดให้อยู่ในกลุ่ม "ไลท์เมโทร"
กุ้งเสียบ

กุ้งเสียบ เป็นการถนอมอาหารของภาคใต้ โดยนำกุ้งทั้งเปลือกมาเสียบไม้เรียงกันทาเกลือ นำมาปิ้งไฟอ่อน ๆ 
หรือรมควันจนแห้ง นำไปทำอาหารได้หลายชนิด เช่นน้ำพริกกุ้งเสียบ หรือใช้แทนกุ้งแห้ง กุ้งเสียบที่มีชื่อเสียงในหลายจังหวัด เช่น ภูเก็ต นครศรีธรรมราช พังงา พัทลุง สงขลา
กงฟีเป็ด

กงฟีเป็ด ([kɔ̃.fi d(ə) ka.naʁ]) เป็นอาหารฝรั่งเศสประเภทกงฟี ซึ่งเป็นการดองเนื้อสัตว์หั่นเป็นชิ้นไว้ในน้ำมันจากสัตว์ชนิดนั้น ๆ ในการทำกงฟีเป็ดจะนำส่วนน่องเป็ดมาหมักกับน้ำมันมะกอก เกลือ กระเทียม ใบกระวาน ไทม์ จูนิเปอร์เบอร์รี และผักชีฝรั่ง จากนั้นนำไปแช่ในมันเป็ดละลายแล้วอบให้สุก (76 – 135 องศาเซลเซียส/170 – 275 องศาฟาเรนไฮด์) เก็บน่องเป็ดที่เย็นแล้วในภาชนะ ราดด้วยน้ำมันเป็ดให้ท่วม เก็บในตู้เย็นได้ 3-6 เดือน ถ้าบรรจุกระป๋องจะเก็บได้หลายปี เมื่อจะรับประทานอีก จึงตักน่องเป็ดมาอบให้เหลืองกรอบ เกลือจะเป็นตัวช่วยในการรักษาสภาพของเนื้อเป็ด น้ำมันที่เหลือนำไปใช้ปรุงอาหารได้
เอรินะ อิกูตะ

เอรินะ อิกูตะ (#เปลี่ยนทาง , เกิดวันที่ 7 กรกฎาคม ค.ศ. 1997) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 9 ของมอร์นิงมูซูเมะ
ประวัติการทำงาน.
ก่อนที่อิกูตะจะเข้าร่วมเป็นสมาชิกในเฮลโล! โปรเจกต์นั้น เธอเคยเป็นนางแบบมาก่อน ซึ่งสังกัดอยู่ในเอลิแกนท์โปรโมชั่น (Elegent Promotion) หลังจากนั้นเธอก็ได้เข้ามาเป็นหนึ่งในสมาชิกรุ่นที่ 9 ของวงไอดอลมอร์นิงมูซูเมะ พร้อมกับ ริโฮะ ซายาชิ, คานง ซูซูกิ และอดีตสมาชิกเฮลโล! โปรเค็งชูเซย์ มิซูกิ ฟูกูมูระ ในวันที่ 2 มกราคม 2011 ซึ่งทั้งหมดได้เปิดตัวอย่างเป็นทางการครั้งแรก คอนเสิร์ตประจำฤดูหนาวของเฮลโล! โปรเจกต์ และได้ร่วมแสดงคอนเสิร์ตพร้อมกับสมาชิกมอร์นิงมูซูเมะเป็นครั้งแรก ด้วยเพลง "โอโซระงะอิซึมาเดโมะยูนะมิราอิเดะอาเระ!" (青空がいつまでも続くような未来であれ!) และเพลง "โทโมะ" (友)
ในปี 2014 อิกูตะได้รับตำแหน่งรองหัวหน้าร่วมกับฮารูนะ อีกูโบะ สมาชิกรุ่นที่ 10 หลังจากที่สมาชิกรุ่นที่ 6 ซายูมิ มิจิชิเงะ สำเร็จการศึกษาจากมอร์นิงมูซูเมะ และมิซูกิ ฟูกูมูระ เพื่อนร่วมรุ่นของอิกูตะได้รับแหน่งหัวหน้าของมอร์นิงมูซูเมะ
เมื่อวันที่ 25 พฤศจิกายน 2023 มีการประกาศในช่วงท้ายของทัวร์คอนเสิร์ต "มอร์นิงมูซูเมะ'23 อากิ "เนเวอร์เอนดิงไชน์โชว์" ว่าอิกูตะจะได้รับตำแหน่งเป็นหัวหน้าคนใหม่ของกลุ่ม ในขณะที่สมาชิกรุ่นที่ 10 อายูมิ อิชิดะ จะยังคงเป็นรองหัวหน้าเหมือนเดิม ส่วนสมาชิกรุ่นที่ 11 ซากูระ โอดะ จะเป็นรองหัวหน้าคนใหม่ร่วมกับอิชิดะ ซึ่งจะมีผลหลังจากคอนเสิร์ตสำเร็จการศึกษาของฟูกูมูระ
ผลงาน.
"ผลงานที่อิกูตะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
เครื่องราชอิสริยาภรณ์ล้านช้างร่มขาว

เครื่องราชอิสริยาภรณ์ล้านช้างร่มขาว ("อิดสะริยาพอนล้านซ้างฮ่มขาว", ,) เป็นเครื่องราชอิสริยาภรณ์ชั้นสูงสุดแห่งราชอาณาจักรลาว
ประวัติ.
เครื่องราชอิสริยาภรณ์ล้านช้างร่มขาว สถาปนาเมื่อวันที่ 1 พฤษภาคม ค.ศ. 1909 โดย พระบาทสมเด็จพระเจ้ามหาชีวิตศรีสว่างวงศ์ เดิมจำกัดการพระราชทานไว้สำหรับชาวลาวเท่านั้น ต่อมาได้มีการประกาศพระบรมราชโองการ ลงวันที่ 18 สิงหาคม ค.ศ. 1923 แก้ไขให้สามารถพระราชทานเครื่องราชอิสริยาภรณ์ตระกูลนี้แก่ผู้ที่ปฏิบัติราชการในฝ่ายทหารหรือฝ่ายพลเรือนเป็นเวลา 10 ปี ในประเทศฝรั่งเศส อินโดจีนของฝรั่งเศส และบรรดาอาณานิคมอื่นของประเทศฝรั่งเศสได้ โดยข้าหลวงใหญ่แห่งอินโดจีนฝรั่งเศสหรือเรสิดังต์สุเปริเยร์แห่งลาวเป็นผู้ทูลเกล้าฯ ถวายรายชื่อผู้สมควรจะได้รับพระราชทานเครื่องราชอิสริยาภรณ์ดังกล่าวเพื่อทรงลงพระปรมาภิไธยและพระราชทานเครื่องราชอิสริยาภรณ์
เมื่อประเทศลาวได้รับเอกราชจากฝรั่งเศสในปี ค.ศ. 1954 แล้ว ก็ยังคงมีการพระราชทานเครื่องราชอิสริยาภรณ์ตระกูลนี้อย่างต่อเนื่องมาโดยตลอด จนกระทั่งเมื่อเกิดการล้มล้างรัฐบาลพระราชอาณาจักรลาวและสถาปนาสาธารณรัฐประชาธิปไตยประชาชนลาวขึ้นแทนที่ในปลายปี ค.ศ. 1975 เครื่องราชอิสริยาภรณ์ตระกูลนี้จึงถูกล้มเลิกและไม่มีการพระราชทานอีกต่อไป
ลักษณะและชั้นตรา.
ดวงตราของเครื่องราชอิสริยาภรณ์ล้านช้างร่มขาว ประกอบด้วยรูปเศียรช้างสามเศียรสีขาว (ช้างเอราวัณ) มีปกกระพองสีแดงที่ศีรษะ เบื้องล่างมีลวดลายหางนกยูงลงยาสีเขียวล้อมรอบด้วยลายช่อสีทอง เหนือศีรษะช้างสามเศียรมีรูปเศวตฉัตรเจ็ดช้นรองรับด้วยรูปโล่เขนสี่อัน เหนือเศวตฉัตรเป็นรูปแพรแถบสีแดงขอบสีทอง ชายแพรแถบม้วนเป็นลายเกลียวสีทอง บรรจุข้อความ "ล้านช้างร่มขาวหลวงพระบาง" (ລ້ານຊ້າງຮົ່ມຂາວຫຼວງພຼະບາງ)
แพรแถบของเครื่องราชอิสริยาภรณ์ล้านช้างร่มขาว เป็นแพรแถบพื้นสีแดง ขอบแพรแถบเป็นแถบสีเหลือง 2 ริ้ว ถัดจากแถบสีเหลืองชั้นในเป็นลวดลายเรขาคณิตสีเหลืองต่อเนื่องกันตามแนวยาว
เครื่องราชอิสริยาภรณ์ล้านช้างร่มขาวแบ่งเป็นหกชั้น มีลำดับเกียรติตามลำดับชั้นสูงสุดถึงต่ำสุดดังนี้ :
เป็นชั้นตราลำดับสูงสุด สำหรับองค์พระเจ้ามหาชีวิตและประมุขรัฐต่างประเทศ ประกอบด้วยดวงตรา สายสะพาย สายสร้อย และดารา สายสะพายใช้สะพายจากบ่าขวาลงมาทางซ้าย ดาราใช้ประดับที่อกเสื้อด้านซ้าย
ประกอบด้วยดวงตรา สายสะพาย และดารา สายสะพายใช้สะพายจากบ่าขวาลงมาทางซ้าย ดาราใช้ประดับที่อกเสื้อด้านซ้าย
ประกอบด้วยดวงตราพร้อมแพรแถบสำหรับห้อยคอเสื้อ และดาราสำหรับประดับที่อกเสื้อด้านซ้าย
ลักษณะเช่นเดียวกับชั้นทุติยาภรณ์ แต่ไม่มีดาราประดับอกเสื้อ
ประกอบด้วยดวงตรากับแพรแถบขนาดย่อม กลางแพรแถบติดแพรดอกกุหลาบลวดลายเดียวกับแพรแถบห้อยดวงตรา ใช้สำหรับประดับที่อกเสื้อด้านซ้าย
ประกอบด้วยดวงตรากับแพรแถบขนาดย่อม ไม่ติดแพรดอกกุหลาบ ใช้สำหรับประดับที่อกเสื้อด้านซ้าย
เที่ยวบินระทึก ยึดเหนือฟ้า

เที่ยวบินระทึก ยึดเหนือฟ้า  เป็นภาพยนตร์แอ็คชั่นสัญชาติอเมริกันฝรั่งเศสที่เตรียมจัดฉาย ค.ศ. 2014 เลียม นีสัน, จูเลียน มัวร์, มิเชล ด็อคเคอรี, แอนสัน เมาธ์, ลูปิตา เอนยองโก และสกูต แม็กแนรี กำกับโดยเคาเม โกลเลต-เซอร์รา นี่เป็นภาพยนตร์เรื่องแรกที่สร้างโดยยูนิเวอร์แซลพิกเจอร์สร่วมกับซิลเวอร์พิกเจอร์สหลังจากที่เคยร่วมงานกับวอร์เนอร์บราเธอร์ส เมื่อความสัมพันธ์อันยาวนานได้สิ้นสุดลง
เนื้อเรื่องย่อ.
ภาพยนตร์ได้นำเสนอเหตุการณ์ที่เกิดขึ้นในเที่ยวบินระหว่างประเทศจากนิวยอร์กสู่ลอนดอน โดยในระหว่างการบินนั้น ตำรวจอากาศสหรัฐ บิล มาร์ก (นำแสดงโดยเลียม นีสัน) ได้รับข้อความขู่หลายครั้ง โดยได้ระบุว่าบรรดาผู้โดยสารจะถูกสังหารในทุก 20 นาที เว้นแต่จะได้ทำการโอนเงิน 150 ล้านดอลลาร์เข้าบัญชีธนาคารลับ เมื่อได้มีการพบบัญชีที่อยู่ในชื่อของมาร์ก รวมถึงได้มีการพบระเบิดลูกหนึ่งบนเครื่องบิน เขาก็ได้ถูกกล่าวหาว่าเป็นสลัดอากาศในเวลาต่อมา
การถ่ายทำ.
ภาพยนตร์ชุดนี้เริ่มถ่ายทำเมื่อวันที่ 1 พฤศจิกายน ค.ศ. 2012 ที่ยอร์กสตูดิโอในแมสเพธ ควีนส์ นครนิวยอร์ก และที่ท่าอากาศยานนานาชาติจอห์น เอฟ. เคนเนดี ในวันที่ 7 ธันวาคม ค.ศ. 2012 กับที่ท่าอากาศยานลองไอส์แลนด์แมคอาร์เธอร์ ภาพยนตร์ชุดนี้ถ่ายทำเสร็จสมบูรณ์เมื่อวันที่ 29 มกราคม ค.ศ. 2013
ปลากระดี่อินเดีย

ปลากระดี่อินเดีย เป็นสกุลของปลาน้ำจืดขนาดเล็ก ในวงศ์ Ostoglossidae ใช้ชื่อสกุลว่า "Trichogaster" (เดิมใช้ "Colisa")
มีรูปร่างโดยรวมคล้ายกับปลาในสกุล "Trichopodus" หรือปลากระดี่ ที่พบในภูมิภาคเอเชียอาคเนย์ แต่ทว่ามีขนาดที่เล็กกว่า ครีบทุกครีบสั้น มีสีสันตามลำตัวที่หลากหลายและสวยสดใส ในบางชนิดที่มีลายบั้ง ๆ สีแดงสดสลับกับสีน้ำเงิน มีครีบท้องมีก้านครีบเดี่ยวยื่นออกมาเป็นเส้นยาว ครีบหลังมีก้านครีบเดี่ยว 12-19 ก้าน และก้านครีบแขนง 7-14 ก้าน ครีบก้นมีก้านครีบเดี่ยว 15-20 ก้าน และก้านครีบแขนง 11-20 ก้าน ครีบหางปลายเว้าเล็กน้อย
มีขนาดโดยเฉลี่ยราว 6 เซนติเมตร พบใหญ่ที่สุดได้ 12 เซนติเมตร พบทั้งหมด 4 ชนิดได้แก่
ทั้งหมดแพร่กระจายพันธุ์ในอนุทวีปอินเดียไปจนถึงพม่า นิยมเลี้ยงกันเป็นปลาสวยงาม เป็นปลากระดี่ที่ถือว่านิสัยไม่ก้าวร้าวเท่าปลากระดี่สกุล "Trichopodus" ชอบอยู่รวมกันเป็นฝูง ปลาตัวผู้มีสีสันสดสวยกว่าตัวเมียอย่างเห็นได้ชัด แต่เมื่อผสมพันธุ์วางไข่ ตัวผู้จะเป็นฝ่ายดูแลไข่จนกว่าจะฟักเป็นตัว และอาจทำร้ายตัวเมียจนถึงแก่ตายได้ และหลังผสมพันธุ์แล้วปลาตัวเมียมักจะตาย โดยไข่จะมีขนาดเล็กมาก
ริโฮะ ซายาชิ

ริโฮะ ซายาชิ (เกิด 28 พฤษภาคม พ.ศ. 2541) เป็นนักร้องและนักเต้นและนักแสดงหญิงชาวญี่ปุ่น อดีตไอดอลสมาชิก มอร์นิงมูซูเมะ (รุ่นที่ 9) และ เฮลโล! พรอเจกต์ สีประจำตัวคือสีแดง 
เกิดที่ จังหวัดฮิโรชิม่า กรุ๊ปเลือด AB ส่วนสูง 158 ซม สังกัด ตั้งแต่เดือนกันยายน พ.ศ. 2563
หลังจากผ่านการเป็นฟรีแลนซ์ และ สังกัด มาก่อน
ประวัติการทำงาน.
ก่อนเข้าร่วม มอร์นิงมูซูเมะ.
ริโฮะ ซายาชิ ได้ชอบเพลง เมื่อได้เต้นเพลงนี้ที่งานการเล่น(お遊戯会)ของโรงเรียนอนุบาล หลังจากเธอได้ทราบว่าเพลงนี้เป็นเพลงของมอร์นิงมูซูเมะ เธอเองก็ต้องการที่จะเป็นแบบนั้น และได้เริ่มเต้นเริ่มร้องเพลง และ ได้เข้าเรียนที่ โรงเรียนการแสดงฮิโรชิมะ (Actor's School Hiroshima)
ที่โรงเรียนการแสดงฮิโรชิมะได้มีการจัดงานประกาศผลทุกปีปีละ2ครั้ง ซายาชิ ได้เริ่มเข้าร่วมแสดงงาน [2005 SPRING ACT] ใน วันที่ 15 มีนาคม ปี 2005 หลังจากนั้นได้แสดงจนถึงฤดูใบไม้ร่วงปี 2010 ฤดูใบไม้ผลิ 2005 (อายุ 6 ปี) เข้าเรียนในชั้น KIDSคลาส ฤดูใบไม้ร่วง 2005 (อายุ 7 ปี) ถึงฤดูใบไม้ผลิ 2009 (อายุ 10 ปี) เข้าเรียนในชั้น A คลาส ฤดูใบไม้ร่วง 2009 (อายุ 11 ปี) ถึงฤดูใบไม้ร่วง 2010 (อายุ 12 ปี) เข้าเรียนในชั้น B คลาส พ่อแม่ของเธอได้ส่งเธอไปโรงเรียนในช่วงสุดสัปดาห์เป็นเวลาหกปี
ในงานประกาศผลของโรงเรียนการแสดงฮิโรชิมะ ที่ซายาชิได้เข้าร่วมซึ่งมีเพลงเฮลโล! พรอเจกต์ด้วย
นอกจากนี้ เธอยังคิดว่าเพลง「」（มอร์นิงมูซูเมะ）นั้นเทห์มากจึงฟังบ่อยขึ้น
ปี 2010 ผ่านการคัดเลือก [ออดิชั่นนักแสดงสาวมัธยมJC&JK (JC&JK女子中高生女優オーディション)] ในโครงการหานักแสดงที่จะแสดงในละครเวทีร่วมกับมอร์นิงมุซุเมะ และ ได้ร่วมแสดงละครเวที แฟชั่นเนเบิล (ファッショナブル) ที่เวทีโอซาก้า นำแสดงโดยมอร์นิงมูซูเมะ ในเดือนมิถุนายนปีเดียวกัน
ผลงาน.
เกียวกับการทำกิจกรรมในนาม กรุ๊ป・ยูนิต ที่สังกัด อ้างอิงจากบทความของแต่ละ กรุ๊ป・ยูนิต
การปรากฏตัว.
เกียวกับการทำกิจกรรมในนาม กรุ๊ป・ยูนิต ที่สังกัด อ้างอิงจากบทความของแต่ละ กรุ๊ป・ยูนิต
หมายเหตุ.
อธิบายเพิ่มเติม.
<templatestyles src="Reflist/styles.css" />
แหล่งที่มาของข้อความที่อ้างอิง.
<templatestyles src="Reflist/styles.css" />
สร้อยสน อุไรศรี

สร้อยสน อุไรศรี เกิดวัน 9 เมษายน พ.ศ. 2521 ชื่อเล่น สร้อยจำได้สินางเอกเด็กชื่อ สร้อยสน อุไรศรี แทบทุกเรื่อง เรื่องย่อหนังไทยในอดีต ด.ช.บอย เนติลักษณ์ ด.ญ.สร้อยสน อุไรศรี จากภาพยนตร์โทรทัศน์ "สิงหไกรภพ" ภาพจากหนังสือปี 2526. ดาราเด็ก หนังไทยในอดีต. นักแสดง เกิดที่จังหวัดกรุงเทพฯ
ป็อปคอร์น (เพลง)

ป็อปคอร์น (Popcorn) เป็นเพลงบรรเลงอิเล็กทรอนิกส์ป็อป แต่งโดยเกอร์ชอน คิงสลีย์ นักดนตรีอิเล็กทรอนิกส์ชาวเยอรมันในปี ค.ศ. 1969 อยู่ในอัลบัม "Music to Moog By" (1969) ของคิงสลีย์ เป็นเพลงแรกๆ ที่สร้างขึ้นด้วยเครื่องสังเคราะห์เสียงของโม้ก กลายเป็นเพลงที่เป็นเอกลักษณ์ของดนตรีอิเล็กทรอนิกส์ในปลายทศวรรษ 1960 ถึงต้นทศวรรษ 1980
คิงสลีย์บันทึกเสียงเพลงนี้ที่ห้องอัดของออดิโอฟิเดลิตีเรเคิดส์ในนิวยอร์ก เดิมผู้แต่งไม่ได้ตั้งชื่อให้กับทำนองเพลง แต่ได้ชื่อมาจากช่างเทคนิคคนหนึ่ง โดย "ป็อป" มาจากคำว่า ดนตรีป็อป และ "คอร์น" หมายถึง ศิลปะแบบคิช (kitsch) และมาจากทำนองเพลงที่คล้ายกับเสียงการแตกตัวของข้าวโพดคั่ว
เพลงนี้ประสบความสำเร็จจากฉบับบันทึกเสียงในปี ค.ศ. 1972 โดยฮอตบัทเทอร์ ขึ้นถึงอันดับหนึ่งในออสเตรเลีย เยอรมนี ฝรั่งเศส สวิตเซอร์แลนด์ เป็นซิงเกิลดนตรีอิเล็กทรอนิกส์เพลงแรกๆ ที่ประสบความสำเร็จในสหรัฐอเมริกา ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลขึ้นถึงอันดับหนึ่งในเบลเยียม นิวซีแลนด์ สเปน และประสบความสำเร็จอย่างสูงในฝรั่งเศส
เขตร้อน

เขตร้อน  เป็นบริเวณของโลกที่อยู่รอบเขตเส้นศูนย์สูตร จำกัดด้วยเส้นทรอปิกออฟแคนเซอร์ในซีกโลกเหนือ ที่ละติจูด 23° 26′ 16″ (หรือ 23.4378°) เหนือ และทรอปิกออฟแคปริคอร์นในซีกโลกใต้ ที่ละติจูด 23° 26′ 16″ (หรือ 23.4378°) ใต้ ละติจูดนี้ใกล้เคียงกับความเอียงของแกนโลก เขตร้อนรวมทุกพื้นที่บนโลกซึ่งดวงอาทิตย์ถึงจุดใต้แสงอาทิตย์  คือ จุดที่ดวงอาทิตย์อยู่ตรงเหนือศีรษะพอดี อย่างน้อยครั้งหนึ่งในปีสุริยคติ ยกตัวอย่างเช่น เอเชียใต้,อเมริกาใต้ เเละ เเอฟฟริกาใต้
เซลฟี

เซลฟี  เป็นการถ่ายภาพตัวเองแบบหนึ่ง เป็นคำนิยมซึ่งหมายถึงการถ่ายรูปตัวเองด้วยกล้องดิจิทัล หรือกล้องโทรศัพท์มือถือ อาจถ่ายด้วยมือหรือใช้ไม้เซลฟี แล้วเผยแพร่ลงบนบริการเครือข่ายสังคม เช่น เฟซบุ๊ก อินสตาแกรม และทวิตเตอร์ ภาพถ่ายเซลฟีมักดูดีเกินจริงและดูไม่เป็นทางการ ภาพถ่ายเซลฟีมักถ่ายจากการถือกล้องและยื่นแขนไปจนสุด หรือยื่นไปทางกระจก มากกว่าการใช้อุปกรณ์เซลฟ์ไทม์เมอร์ บางทีอาจมีการใช้ไม้เซลฟีเพื่อมุมมองที่กว้างขึ้น
ประวัติ.
รอเบิร์ต คอร์เนเลียส ผู้ริเริ่มการถ่ายภาพชาวอเมริกันถ่ายภาพของตนเองโดยใช้กระบวนการดาแกโรไทป์ ในค.ศ. 1839 นับเป็นรูปถ่ายบุคคลรูปแรกๆ ด้วยความช้าของกระบวนการทำให้เขาสามารถเปิดเลนส์ วิ่งไปอยู่ในเฟรมภาพเป็นเวลาหนึ่งนาทีหรือมากกว่านั้น จากนั้นกลับมาปิดฝาเลนส์ เขาเขียนด้านหลังรูปว่า "รูปถ่ายแสงรูปแรกที่เคยมีมา ค.ศ. 1839."
การเปิดตัวของโกดักบราวนี (Kodak Brownie) ซึ่งเป็นกล้องขนาดพกพา ในค.ศ. 1900 ทำให้การถ่ายภาพเหมือนตนเองเป็นที่นิยมมากขึ้น โดยปกติจะมีการใช้กระจกและตั้งกล้องไว้บนวัตถุใกล้ ๆ หรือบนขาตั้งกล้อง ขณะอายุ 13 ปี แกรนด์ดัชเชสอะนัสตาซียา นีคะลายีฟนา แห่งรัสเซีย เป็นหนึ่งในวัยรุ่นคนแรก ๆ ที่ถ่ายรูปตนเองโดยใช้กระจกเพื่อส่งไปให้เพื่อนในค.ศ. 1914 เธอเขียนบนจดหมายที่แนบไปกับรูปถ่ายว่า "ฉันถ่ายรูปนี้ด้วยตัวเองขณะกำลังมองกระจก มันยากมากเพราะมือฉันสั่น"
การถ่ายรูปเหมือนตนเองรุ่นเริงในช่วงคริสต์ทศวรรษ 1970 เมื่อ Instant Camera ซึ่งเป็นเป็นกล้องที่สามารถอัดและล้างรูปได้ทันทีหลังจากถ่ายเสร็จถูกคิดค้นขึ้น และทำให้มือใหม่สามารถเรียนรู้การถ่ายภาพได้ โดยสามารถเห็นรูปที่ตนถ่ายได้ทันที เป็นธรรมดาที่สิ่งปฏิบัติเหล่านี้จะถูกถ่ายทอดเมื่อกล้องดิจิทัลมาแทนที่กล้องฟิล์ม
คำว่า "เซลฟี" นั้น พบว่าใช้ครั้งแรกเมื่อวันที่ 13 กันยายน ค.ศ. 2002 บนพื้นที่อภิปรายออนไลน์ของออสเตรเลีย นาธาน โฮป โพสบน 'Dr Karl Self-Serve Science Forum' ว่า
อืม กำลังเมาในงานวันเกิดปีที่ 21 ของเพื่อน ขณะกำลังเดินฉันสะดุด เอาริมฝีปากลงก่อน (โดยมีฟันหน้าตามมาติด ๆ) ฉันมีรูขนาดประมาณ 1 เซนติเมตรทะลุลิมฝีปากล่างของฉัน และขอโทษที่รูปไม่ชัด มันคือการถ่ายเซลฟี่
พจนานุกรมของออกซ์ฟอร์ด (Oxford Dictionaries) ได้จัดไว้เป็นคำศัพท์แห่งปี 2013 (Word of the Year 2013) โดยระบุว่าเป็นคำที่เริ่มมาจากชาวออสเตรเลีย
สปีดเดมอน (เพลง)

สปีดเดมอน  เป็นเพลงป็อป ของนักร้องชาวอเมริกัน ไมเคิล แจ็กสัน จากสตูดิโออัลบั้มที่ 11 "แบด" เพลงที่แต่งและร่วมผลิตโดยแจ็คสันกับควินซี โจนส์ วางจำหน่ายเมื่อวันที่ 12 ตุลาคม ค.ศ. 1989 ในรูปแบบซิงเกิลเชิงพาณิชย์สำหรับทั้งอัลบั้มและภาพยนตร์ในปี ค.ศ. 1988 เรื่อง มูนวอคเกอร์ ดิ้นมหัศจรรย์ เพลงนี้ได้รับการชื่นชมจากนักวิจารณ์ร่วมสมัย
ออลล์ไอนีดวอสเดอะเรน

ออลล์ไอนีดวอสเดอะเรน  เป็นเพลงของ เอลวิส เพรสลีย์ ที่แต่งโดย ซิด เวย์น และเบ็น ไวย์สแมน บันทึกเสียงในวันที่ 2 ตุลาคม ค.ศ. 1967 ที่ RCA's Nashville Studios เป็นจุดเด่นภาพยนตร์เรื่องของเขาในปี ค.ศ. 1968 "Stay Away, Joe" ในภาพยนตร์ฉบับเอลวิสได้กล่าวถึงในตอนท้ายและสุนัขหอนอยู่เบื้องหลัง
บุกคนโท

บุกคนโท ชื่อวิทยาศาสตร์: "Amorphophallus muelleri" เป็นพืชล้มลุกในวงศ์ Araceae มีหัวใต้ดิน หัวโตเต็มที่ขนาดใหญ่ กลมแบน ใบเดี่ยว ก้านใบทรงกระบอก แข็งแรง มีผิวด่างหรือมีแต้มสีสดใส ผิวเรียบหรือหยาบแผ่นใบแบ่งเป็นสามส่วน แต่ละส่วนแตกเป็นหลายแฉก ดอกออกเป็นช่อเดียวหนา มีกาบหุ้มขนาดใหญ่ ผลมีเนื้อ 1-3 เมล็ด กลมหรือกลมยาว สีแดงสด ผลด้านบนสุกก่อน หัวสีน้ำตาลเข้ม เนื้อสีเหลือง ไม่แตกเหง้า ก้านใบผิวเรียบ สีเขียวหรือเขียวอมน้ำตาล หรือสีเขียวแกมเทา ด้านในสีม่วงหรือสีน้ำตาล จุดประสีน้ำตาลหรือสีเขียว แต่ละช่อมีผลถึง 1,000 ผล
พบมากในหมู่เกาะอันดามัน พม่า ภาคเหนือของไทย ไปจนถึงอินโดนีเซีย หัวนำมาล้างน้ำและต้มหลายๆครั้งให้หมดสารพิษ จากนั้นนำมารับประทานได้ ใบอ่อนและผลใช้เป็นผักได้ ในฟิลิปปินส์และอินเดียใช้เป็นอาหารสัตว์ บุกชนิดนี้มีแมนแนนในหัวมาก หัวมีกลิ่นเหม็นฉุนเพราะมีผลึกแคลเซียมออกซาเลตและอัลคาลอยด์
วรพรต ชะเอม

วรพรต ชะเอม (หรือ วรพจน์ ชะเอม) ชื่อเล่น หนึ่ง เกิดเมื่อวันที่ 8 กรกฎาคม พ.ศ. 2519 เป็นนักแสดงชาวไทย ทางสถานีโทรทัศน์สีกองทัพบกช่อง 7 เริ่มต้นเข้าสู่วงการบันเทิงตั้งแต่ปี พ.ศ. 2537 โดยการจัดประกวดหนุ่มสาวแพรว ในขณะนั้นก็ได้เข้ารอบ 1 ใน 5 คนสุดท้ายอีกด้วย 
เริ่มมีผลงานงานส่วนใหญ่กับทางช่อง 7 ผลงานละครโทรทัศน์ที่เป็นที่รู้จักเช่น บ่วงหงส์ ปี 2541, เปรตวัดสุทัศน์ ปี 2546 และยังได้แสดงภาพยนตร์อีกด้วยคือเรื่อง ภารกิจบิดระเบิดรัก และภาพยนตร์เรื่อง โคตรเพชฌฆาต ในปัจจุบันยังคงแสดงละครโทรทัศน์อีกหลาย ๆ เรื่องด้วยกัน
โรเบิร์ต โม้ก

โรเบิร์ต อาร์เทอร์ "บ็อบ" โม้ก (Moog ออกเสียงว่า /ˈmoʊɡ/ MOHG) เป็นวิศวกรไฟฟ้าชาวอเมริกัน ผู้ก่อตั้งบริษัทโม้กมิวสิก เป็นนักประดิษฐ์ที่เป็นที่รู้จักในฐานะผู้ออกแบบเครื่องสังเคราะห์เสียงโม้ก ที่ใช้ในงานดนตรีอิเล็กทรอนิกส์
โม้กเป็นชาวนครนิวยอร์ก จบสาขาฟิสิกส์จากควีนสคอลเลจ มหาวิทยาลัยแห่งนิวยอร์ก จบวิศวกรรมไฟฟ้าจากมหาวิทยาลัยโคลัมเบีย และปริญญาเอกวิศวกรรมฟิสิกส์จากมหาวิทยาลัยคอร์เนล โม้กเป็นผู้ประดิษฐ์เครื่องสังเคราะห์เสียงขนาดเล็ก การเคลื่อนย้ายสะดวก ราคาปานกลาง ชื่อรุ่น มินิโม้ก ขึ้นในปี ค.ศ. 1971 และได้รับความนิยม โม้กได้พัฒนาเครื่องสังเคราะห์เสียงรุ่นใหม่ร่วมกับนักดนตรีหลายคน เช่น เวนดี คาร์ลอส คีท อีเมอร์สัน (วงอีเมอร์สัน, เลค แอนด์ พาล์มเมอร์) ริก เวกแมน เกอร์ชอน คิงสลีย์ อย่างใกล้ชิด ทำให้เกิดกระแสดนตรีอิเล็กทรอนิกส์อย่างกว้างขวาง
เฟือง

เฟือง  เป็นชิ้นส่วนเครื่องกลที่มีรูปร่างเป็นจานแบนรูปวงกลม ตรงขอบมีลักษณะเป็นแฉก (เรียกว่า"ฟันเฟือง")
ซึ่งสามารถนำไปประกบกับเฟืองอีกตัวหนึ่ง ทำให้เมื่อเฟืองตัวแรกหมุน เฟืองตัวที่สองจะหมุนในทิศทางตรงกันข้าม
นะครับเกิดเป็นระบบส่งกำลังขึ้น โดยความเร็วรอบของเฟืองที่สองจะขึ้นกับอัตราส่วนจำนวนฟันเฟืองของตัวแรกเทียบกับตัวที่สอง
ซึ่งอัตราส่วนนี้สามารถปรับให้เกิดเป็นความได้เปรียบเชิงกลได้ จึงถือเป็นเครื่องกลอย่างง่ายชนิดหนึ่งนั้นเอง
ด้วยคุณลักษณะนี้ เฟือง สามารถนำมาใช้ส่งผ่านแรงหมุน ปรับความเร็ว, แรงหมุน และทิศทางการหมุนในเครื่องจักรได้
โดยระบบเฟืองหรือระบบส่งกำลังนี้ มีความสามารถคล้ายคลึงกับระบบสายพาน
แต่จะดีกว่าตรงที่ระบบเฟืองจะไม่สูญเสียพลังงานไปกับการยืดหดและการลื่นไถลของสายพาน
แหล่งข้อมูลอื่น.
แอ็กเซิล เอฟ

แอ็กเซิล เอฟ  เป็นเพลงบรรเลงอิเล็กทรอนิกส์ประกอบภาพยนตร์เรื่อง "Beverly Hills Cop" ในปี ค.ศ. 1984 แต่งและบรรเลงโดย แฮโรลด์ ฟอลเทอร์มายเออร์ นักแต่งเพลงชาวอเมริกัน เพลงนี้วางจำหน่ายเป็นซิงเกิลในปี ค.ศ. 1995 และกลายเป็นเพลงฮิต ขึ้นถึงอันดับหนึ่งชาร์ตซิงเกิลในหลายประเทศ
ชื่อเพลง แอ็กเซิล เอฟ มาจากชื่อตัวละคร "แอ็กเซิล โฟลีย์" (Axel Foley) ตัวเอกของภาพยนตร์ Beverly Hills Cop และภาคต่ออีก 2 ภาคที่รับบทโดยเอ็ดดี้ เมอร์ฟี เมื่อวางจำหน่ายซิงเกิลในปี 1995 ได้ขึ้นถึงอันดับ 2 ชาร์ตซิงเกิลแห่งสหราชอาณาจักร และอันดับ 3 บิลบอร์ดฮ็อต 100 ขึ้นถึงอันดับหนึ่งในไอร์แลนด์และเนเธอร์แลนด์ 
ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลนี้ขึ้นถึงอันดับหนึ่งทั้งในสหราชอาณาจักร ออสเตรเลีย ไอร์แลนด์ เบลเยียม เดนมาร์ก ฝรั่งเศส นิวซีแลนด์ นอร์เวย์ ยูเครน สเปน และสวีเดน จากความสำเร็จของซิงเกิลนี้ ทำให้ได้ชื่ออีกชื่อหนึ่งว่า "Crazy Frog song"
ออสโซบูโก

ออสโซบูโก  เป็นอาหารอิตาลีที่มีต้นกำเนิดในเมืองมิลาน ปรุงจากเนื้อวัวส่วนน่องหรือเนื้อน่องลายตัดตามขวาง นำมาคลุกแป้งแล้วทอดให้พอสุก จากนั้นนำไปอบพร้อมน้ำซุปที่ทำจากหอมหัวใหญ่ แคร์รอต ใบไทม์ กระเทียม โรสแมรี มะเขือเทศ และไวน์แดง กินกับรีซอตโต ชนิด Risotto alla milanese ออสโซบูโกมีสองแบบ แบบสมัยใหม่ใส่มะเขือเทศ แต่แบบดั้งเดิมไม่ใส่ แบบที่เก่ากว่า เรียก "ossobuco in bianco" จะแต่งกลิ่นด้วยอบเชย ใบเบย์ แบบสมัยใหม่เป็นที่นิยมที่สุด
ออสโซบูโกเป็นภาษาอิตาลี แปลว่ากระดูกที่มีช่อง (osso กระดูก, buco ช่อง) ซึ่งเป็นการอ้างถึงรูปร่างของน่องวัวเมื่อตัดตามขวาง
กอโกแว็ง

กอโกแว็ง ([kɔkovɛ̃]) เป็นอาหารฝรั่งเศสประเภทต้มชนิดหนึ่ง โดยนำไก่ที่ทอดพอหนังตึงแล้วเคี่ยวกับซอสที่ทำจากหอมใหญ่ แคร์รอต เซเลอรี กระเทียม เห็ด มะเขือเทศ เหล้าคอนญัก ไวน์แดง ไทม์ และใบกระวาน เคี่ยวจนไก่นุ่ม 
ประวัติ.
ตำนานหลายแห่งของ"กอโกแว็ง"สืบไปได้ถึงสมัยกอลโบราณกับจูเลียส ซีซาร์ แต่ยังไม่มีการบันทึกสูตรอาหารนี้จนกระทั่งต้นคริสต์ศตวรรษที่ 20 โดยเป็นที่ยอมรับกันทั่วไปว่าก่อนหน้านั้น "กอโกแว็ง"เป็นอาหารพื้นถิ่นที่มีมาช้านาน และ "poulet au vin blanc" ที่มีสูตรค่อนข้างคล้ายกัน ปรากฎในตำราอาหารฉบับ ค.ศ. 1864
โครงการเมทาสปลอยต์

โครงการเมทาสปลอยต์  เป็นโครงการความมั่นคงทางคอมพิวเตอร์ที่เผยแพร่ข้อมูลเกี่ยวกับความอ่อนแอ (vulnerability) ทางความมั่นคง และให้ความช่วยเหลือในด้านการตรวจสอบการโจมตีและพัฒนาระบบตรวจจับการบุกรุก
โครงการย่อยที่เป็นที่รู้จักมากที่สุดของโครงการเมทาสปลอยต์คือ Metasploit Framework
กึ่งเขตร้อน

กึ่งเขตร้อน  คือ เขตทางภูมิศาสตร์และภูมิอากาศซึ่งบอกได้คร่าว ๆ ว่าตั้งอยู่ระหว่างเส้นละติจูดเขตร้อน (ทรอปิกออฟแคนเซอร์และทรอปิกออฟแคปริคอร์น) และเส้นขนานที่ 38 ในซีกโลกเหนือและใต้ ภูมิอากาศแบบกึ่งเขตร้อนสามารถพบได้ในที่สูงในเขตร้อน เช่น ตลอดที่ราบสูงเม็กซิโกและในประเทศเวียดนามและประเทศไต้หวัน การจัดประเภทภูมิอากาศออกเป็นหกประเภทใช้คำดังกล่าวเพื่อช่วยนิยามหมวดอุณหภูมิและหยาดน้ำฟ้าต่าง ๆ ของโลก ในเขตอบอุ่น แปดเดือนแต่ละปีมีอุณหภูมิเฉลี่ยมากกว่าหรือเท่ากับ 10 °C (50.0 °F) โดยเดือนที่มีอุณหภูมิต่ำสุดมีอุณหภูมิระหว่าง 2 ถึง 13 °C (35.6 ถึง 55.4 °F)
คมสัน โพธิ์คง

คมสัน โพธิ์คง (เกิด 3 กรกฎาคม พ.ศ. 2508) เป็นนักกฎหมายชาวไทย อาจารย์ประจำคณะนิติศาสตร์ มหาวิทยาลัยสุโขทัยธรรมาธิราช เขามีชื่อเสียงจากการเป็นสมาชิกนักวิชาการกลุ่มสยามประชาภิวัฒน์ อันเป็นกลุ่มนักวิชาการที่รวมตัวกันเฉพาะกิจขนาดเล็กที่มีการพบปะพูดคุยเพื่อออกแถลงการณ์ในเรื่องที่กลุ่มเห็นว่าฝ่ายผู้มีอำนาจนั้นกระทำการไม่ชอบด้วยกฎหมาย หรือตามนโยบายที่ไม่สมเหตุสมผล อนึ่ง เขาเป็นคณะกรรมาธิการยกร่างรัฐธรรมนูญ พ.ศ. 2550
ประวัติ.
คมสัน เกิดเมื่อวันที่ 3 กรกฎาคม พ.ศ. 2508 มีวุฒิการศึกษามัธยมศึกษาปีที่ 5 (มศ.5 รุ่นสุดท้าย) โรงเรียนมัธยมวัดเบญจมบพิตร นิติศาสตร์บัณฑิต มหาวิทยาลัยรามคำแหง นิติศาสตรมหาบัณฑิต จุฬาลงกรณมหาวิทยาลัย ปัจจุบันเป็นอาจารย์ประจำ คณะนิติศาสตร์ มหาวิทยาลัยรังสิต เคยเป็นรองอธิการบดีและอาจารย์สาขาวิชานิติศาสตร์ มหาวิทยาลัยสุโขทัยธรรมาธิราช และมีตำแหน่งทางวิชาการหลายตำแหน่ง ส่วนงานอดิเรก คือ ยิงปืน และเลี้ยงสุนัข
คณะอุร์สุลิน

คณะอุร์สุลิน  หมายถึงสถาบันชีวิตที่ถวายแล้วกลุ่มใด ๆ ก็ตามที่นักบุญอันเจลา เมรีชี ริเริ่มก่อตั้งขึ้นโดยมีพันธกิจในการจัดการศึกษาแก่เยาวชนหญิง คณะอุร์สุลินที่ใหญ่ที่สุดในปัจจุบันคือคณะอุร์สุลินแห่งสหภาพโรมัน (Ursulines of the Roman Union) นอกจากนี้ยังมีคณะของนักบุญอุร์สุลา (Order Sister of st. Ursula; O.S.U) ซึ่งสมาชิกเป็นนักพรตหญิงที่ใช้ชีวิตอารามวาสี
ประวัติ.
อันเจลา เมรีชี สตรีชาวอิตาลี สมาชิกคณะชั้นสามของนักบุญฟรังซิส ได้เล็งเห็นความสำคัญของการให้การศึกษาแก่เยาวชนหญิง ในวันที่ 25 พฤศจิกายน ค.ศ. 1532 อันเจลาจึงได้รวมรวบหญิงสาวและหญิงม่ายมาตั้งเป็นคัมพานีของนักบุญอุร์สุลา (Company of St. Ursula) มีสถานะเป็นสถาบันฆราวาสผู้ถวายตน (คือกลุ่มผู้ถวายตัวต่อพระเจ้า โดยปฏิบัติตามคำแนะนำแห่งพระวรสาร 3 ข้อ แต่ยังอาศัยอยู่ในบ้านของตนร่วมกับฆราวาสอื่น ๆ) และถือเอานักบุญอุร์สุลาเป็นนักบุญองค์อุปถัมภ์คณะ 
เมื่ออันเจลาถึงแก่กรรมในปี ค.ศ. 1540 คณะยังขยายตัวอยู่อย่างต่อเนื่อง จนแพร่หลายไปทั่วยุโรป ราวคริสต์ศตวรรษที่ 7 สมาชิกของคณะที่เดิมอยู่แบบฆราวาสก็เริ่มอยู่รวมกันเป็นกลุ่มอย่างนักพรตหญิงและอาศัยในอาราม ซึ่งแต่ละอารามปกครองตนเองเป็นอิสระไม่ขึ้นกับอารามอื่น ๆ แต่ต้องอยู่ภายใต้การกำกับของมุขนายกประจำมุขมณฑลที่อารามนั้นตั้งอยู่ จึงกลายเป็นคณะนักบวชอารามิกโดยสมบูรณ์ มีชื่อว่าคณะของนักบุญอุร์สุลา (Order of St. Ursula) สมาชิกของคณะยังคงเน้นทำงานด้านการจัดการศึกษา และได้แพร่หลายมากในช่วงคริสต์ศตวรรษที่ 19 
ต่อมาสมเด็จพระสันตะปาปาลีโอที่ 13 เห็นว่าอาราคณะอุร์สุลินมีอยู่หลายคณะกระจายตามมุขมณฑลต่าง ๆ สมควรจะรวมให้เป็นคณะเดียวกันภายใต้อัคราธิการิณีคนเดียวที่ประจำอยู่กรุงโรม การทำงานจะได้มีประสิทธิภาพขึ้น คุณแม่อธิการิณีมารี เดอ แซ็งฌูว์เลียง โอบรี แห่งอารามบรัวจึงส่งจดหมายเชิญอธิการิณีอารามคณะอุร์สุลินมาร่วมประชุมกันที่กรุงโรม ปรากฏว่ามีทั้งสิ้น 71 อารามที่ยอมตกลงเข้าร่วม จึงเกิดเป็นคณะอุร์สุลินแห่งสหภาพโรมัน และคุณแม่มารีย์เป็นอัคราธิการิณีคนแรก สหภาพโรมันนี้ได้รับการรับรองเมื่อวันที่ 25 พฤศจิกายน ค.ศ. 1900 จึงถือว่าวันนี้เป็นวันก่อตั้งคณะ 
ฝ่าย "คัมพานีของนักบุญอุร์สุลา" ซึ่งเป็นรูปแบบดั้งเดิมสุดของคณะอุร์สุลินได้เสื่อมลง จนหายไปในสมัยที่จักรพรรดินโปเลียนที่ 1 รุกรานอิตาลี ต่อมาราวกลางคริสต์ศตวรรษที่ 18 มัดดาเลนาและเอลีซาเบตตา พี่น้องตระกูลจีเรลลี ได้รื้อฟื้นคัมพานีขึ้นมาใหม่เพื่อสร้างกลุ่มฆราวาสช่วยงานมุขนายกจีราลาโม เดย์ กอนตี แวร์เซรี (Girolamo dei Conti Verzeri) คณะฆราวาสนี้แพร่หลายไปในหลายประเทศ โดยแยกกันปกครองเป็นอิสระ ผู้นำภายในคณะจึงมีดำริจะรวมแต่ละเป็นสมาพันธ์เดียว ในวันที่ 28 พฤษภาคม ค.ศ.1958 จึงได้รับการรับรองจากสันตะสำนักในชื่อใหม่ว่าสถาบันฆราวาสผู้ถวายตนของนักบุญอันเจลา เมรีชี (Secular Institute of St. Angelia Merici)
สะพานมิตรภาพลาว-เวียดนาม

สะพานมิตรภาพลาว-เวียดนาม เป็นสะพานข้ามแม่น้ำกา เชื่อมต่อระหว่างประเทศเวียดนามกับประเทศลาวที่แขวงเซียงขวาง ระยะทาง 0.55 กิโลเมตร
บริษัทรับเหมาก่อสร้างเป็นกลุ่ม CR5-KT Joint Venture ซึ่งเป็นการร่วมทุนระหว่างบริษัท China Railway No.5 ของจีนและบริษัทฮานอย เอนจิเนียริง จำกัดของเวียดนาม งบประมาณในการก่อสร้างประมาณ 1,000 ล้านด่ง โดยการสมทบทุนระหว่างรัฐบาลเวียดนามและรัฐบาลจีน ส่วนรัฐบาลลาวรับผิดชอบค่าชดเชยให้แก่ประชาชนที่ได้รับผลกระทบ โดยก่อสร้างตัวสะพานแล้วเสร็จในวันที่ 1 มีนาคม พ.ศ. 2558 และได้เปิดให้บริการอย่างเป็นทางการเมื่อวันที่ 22 มีนาคม พ.ศ. 2558
โรงเรียนมัธยมดงยาง

โรงเรียนมัธยมดงยางเป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม
กรมส่งเสริมการปกครองท้องถิ่น กระทรวงมหาดไทย ปัจจุบันทำการเรียนการสอนตามหลักสูตรการศึกษาขั้นพื้นฐาน ระดับช่วงชั้นที่ 3 และช่วงชั้นที่ 4 มีจำนวนนักเรียน 200 กว่าคน และบุคลากรทางการศึกษาอีก 20 กว่าคน โดยมีเนื้อที่ 24 ไร่ 93 ตารางวา
ประวัติโรงเรียน.
โรงเรียนมัธยมดงยาง เป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่น กระทรวงมหาดไทย ตั้งอยู่เลขที่ 119 ที่บ้านดงยาง หมู่ที่ 1 ตำบลดงยาง อำเภอนาดูน จังหวัดมหาสารคาม ห่างจากตัวอำเภอนาดูน ระยะทาง 8 กิโลเมตร และจากตัวจังหวัดมหาสารคาม ระยะทาง 70 กิโลเมตร เดิมเป็นสาขาของโรงเรียนนาดูนประชาสรรพ์ เปิดทำการสอนในระดับชั้นมัธยมศึกษาปีที่ 1 เมื่อวันที่ 16 พฤษภาคม 2536 จำนวน 2 ห้องเรียน จำนวนนักเรียน 96 คนโดย มีนายสมาน พิมพ์สิม อาจารย์ 2 ระดับ 6 เป็นผู้ประสานงานสาขา โดยขอใช้ที่ดินสาธารณประโยชน์สวนหม่อนของชาวบ้านดงยาง ตำบลดงยาง อำเภอนาดูน และได้รับการอนุมัติจากสภาตำบลดงยาง ซึ่งมีนายกงแก้ว ปักกาโล เป็นประธานสภาตำบลในขณะนั้น มีเนื้อที่ 24 ไร่ 93 ตารางวา มีโรงเรียนเขตพื้นที่บริการใน 3 ตำบล ได้แก่ ตำบลดงยาง มีจำนวน 5 โรงเรียน ได้แก่ โรงเรียนบ้านดงยาง โรงเรียนบ้านเครือซูด โรงเรียนบ้านหนองผง โรงเรียนบ้านหนองแคนหัวฝาย โรงเรียนบ้านหลุบควัน ตำบลกู่สันตรัตน์ มีจำนวน 2 โรงเรียนได้แก่ โรงเรียนบ้านสระบัว โรงเรียนบ้านกู่สันตรัตน์ และตำบลหนองคู มีจำนวน 2 โรงเรียนได้แก่ โรงเรียนบ้านหนองแต้น้อย โรงเรียนบ้านหนองป้าน มีองค์กรบริหารส่วนตำบล 3 อบต. ได้แก่ อบต.ดงยาง อบต.กู่สันตรัตน์ อบต.หนองคู และ สถานีอนามัย ได้แก่ สถานีอนามัยดงยาง สถานีอนามัยหนองผง สถานีอนามัยหนองแต้น้อย สถานีอนามัยกู่สันตรัตน์ และมีวัดประจำหมู่บ้านทุกหมู่บ้าน 
กรมสามัญศึกษา กระทรวงศึกษาธิการได้ประกาศอนุมัติให้สาขาโรงเรียนนาดูนประชาสรรพ์เป็นเอกเทศเป็นโรงเรียนมัธยมดงยาง เมื่อวันที่ 29 เมษายน 2539 และแต่งตั้งให้
นายสมาน พิมพ์สิม อาจารย์ 2 ระดับ 6 โรงเรียนนาดูนประชาสรรพ์ปฏิบัติหน้าที่ผู้บริหารสถานศึกษา ตำแหน่งครูใหญ่ อาจารย์ และปัจจุบันตำแหน่งผู้อำนวยการโรงเรียนมัธยมดงยาง และได้อนุมัติเงินงบประมาณก่อสร้างอาคารเรียน กขค ถังเก็บน้ำฝน ฝ.33 ห้องน้ำ – ห้องส้วม บ้านพักครู บ้านพักภารโรง และครู – อาจารย์ จำนวน 3 อัตรา
เมื่อวันที่ 1 มกราคม 2551 โรงเรียนมัธยมดงยาง ได้ทำการโอนจากสำนักงานคณะกรรมการการศึกษาขั้นพื้นฐาน กระทรวงศึกษาธิการ ไปสังกัดองค์การบริหารส่วนจังหวัด-มหาสารคาม กรมส่งเสริมการปกครองท้องถิ่น กระทรวงมหาดไทย
ซานาดะ ยูมะ

ซานาดะ ยูมะ (ญี่ปุ่น: 真田佑馬,อังกฤษ: sanada yuma) เกิดวันเสาร์ที่ 21 พฤศจิกายน พ.ศ. 2535 ที่จังหวัดโตเกียว เป็นหนึ่งในสมาชิก Johnny's Jr. ยูนิต 
ผลงาน.
ละครเวที.
กระดาษดำ

กระดาษดำ ชื่อวิทยาศาสตร์: "Xanthosoma nigrum" เป็นพืชในวงศ์บอน (Araceae) เป็นไม้ล้มลุกอายุยืน มียาง หัวรูปร่างสั้นป้อม ผิวเรียบ สีเทาแกมม่วง มีตาสีแดงแกมม่วง เนื้อหัวสีม่วง แดง ชมพู เหลืองหรือขาว ก้านใบสีม่วง หรือเขียวแกมน้ำตาล แผ่นใบด้านบนสีเขียวเข้ม ขอบใบสีม่วง ผิวใบด้านล่างสีเขียวอ่อนเหลือบม่วง เส้นใบสีเขียวหรือม่วงเข้ม
มีถิ่นกำเนิดในเขตร้อนของทวีปอเมริกา ต่อมากระจายพันธุ์ไปยังแอฟริกา เอเชียและโอเชียเนีย หัวและใบอ่อนรับประทานได้ ทั้งต้ม อบปิ้งหรือใส่ในแกง หรือสกัดแป้งเพื่อทำขนม หัวย่อยของกระดาษดำเมื่อสุกเป็นเมือกมาก ในอินโดนีเซียไม่ใคร่นิยมแต่เป็นที่นิยมในฟิลิปปินส์ ใบใช้ห่มให้ผู้ป่วยที่มีอาการไข้ช่วยให้เย็นสบาย ในเกาะปาลาวัน ฟิลิปปินส์ ใช้ของเหลวจากช่อดอกรักษาแผลและถอนพิษแมลงกัดต่อย หลายพันธุ์มีแคลเซียมออกซาเลตในใบและหัวทำให้ระคายเคืองในปากและลำไส้ ซึ่งลดพิษได้โดยการทำให้สุก ในอินโดนีเซียมี 3 พันธุ์คือ พันธุ์ใบเขียว หัวสีขาว พันธุ์ก้านใบและเส้นใบสีน้ำเงินแกมม่วง หัวสีขาว และพันธุ์ที่ก้านใบเป็นแถบเขียวหรือน้ำเงิน หัวสีเหลืองมีของเหลวคล้ายน้ำนมมาก พันธุ์นี้ไม่เหมาะที่จะรับประทาน เพราะทำให้คัน
แห้วไทย

แห้วไทย (ชื่อวิทยาศาสตร์: "Cyperus esculentus") เป็นพืชอายุยืน เหง้าเรียว มีเกล็ดสีซีดห่อหุ้ม เหง้าจะฝ่อหลังจากเกิดหัว หัวรูปไข่หรือกลม หัวแก่มีขนสีเทาปกคลุม ลำต้นเรียวเล็ก แข็ง ช่อดอกคล้ายซี่ร่ม มีริ้วประดับเป็นวงรองรับช่อดอก การกระจายพันธุ์พบตั้งแต่แถบทะเลเมดิเตอร์เรเนียน ตอนใต้ของแอฟริกา อินเดีย เอเชียตะวันออกเฉียงใต้ ออสเตรเลีย 
หัวนำมาต้มสุกหรือคั่ว และบดละเอียดเป็นแป้ง ใช้ทำไอศกรีม ขนมปังหรือโจ๊ก ในสเปนใช้ทำเครื่องดื่มที่เรียกออร์ชาตา ทำจากน้ำคั้นจากหัวสด ลำต้นแห้งใช้สานเสื่อ งานจักสานต่าง ๆ ส่วนบนดินใช้เป็นอาหารสัตว์ หัวมีแป้ง 2030 ของน้ำหนักแห้ง มีน้ำมันที่ประกอบด้วยกรดไขมันไม่อิ่มตัว เช่น กรดโอเลอิก